Blaze7451/Wiki-th-20250601 huggingface dataset:
บิตทอร์เรนต์

150x150px
บิตทอร์เรนต์ (BitTorrent) เป็นโพรโทคอลรูปแบบ peer-to-peer ในการแลกเปลี่ยนข้อมูลระหว่างเครื่องคอมพิวเตอร์ด้วยกันโดยตรง ผ่านเครือข่ายอินเทอร์เน็ต โดยมีต้นกำเนิดมาจากความคิดของนายแบรม โคเฮน (Bram Cohen) ที่ต้องการให้การส่งผ่านข้อมูลสามารถอำนวยประโยชน์ได้ทั้งขาเข้าและขาออก ซึ่งเขาเริ่มพัฒนามันขึ้นมาตั้งแต่เดือน เมษายน ค.ศ. 2001

**หลักการทำงานของโปรแกรมบิตทอร์เรนต์**
ไฟล์:Torrentcomp small.gif|thumb|600px|ในภาพนี้ แถบสีภายใต้เครื่องลูกข่ายทั้งหมดแสดงถึงชิ้นส่วนของไฟล์ หลังจากชิ้นส่วนของไฟล์ได้ถูกส่งจากคอมพิวเตอร์เครื่องหนึ่งแล้วไปยังอีกเครื่องแล้ว ชิ้นส่วนไฟล์นั้นก็จะถูกส่งต่อไปเรื่อย ๆ จนครบทุกเครื่อง ดังนั้นผู้ส่งไฟล์ต้นฉบับมีหน้าที่เพียงส่งสำเนาของไฟล์เพียงฉบับเดียวเพื่อให้เครื่องลูกข่ายได้รับสำเนาของไฟล์ทั้งหมดเครือข่ายของการใช้โปรแกรมบิตทอร์เรนต์นั้นเป็นลักษณะ โยงใยถึงกันหมด ทุกเครื่องคอมพิวเตอร์สามารถรับส่งไฟล์ถึงกันได้ตลอดเวลา ซึ่งทุกเครื่อง จะเป็นทั้งผู้รับและผู้ให้
เมื่อไฟล์เริ่มต้นเผยแพร่มาจากคอมพิวเตอร์เครื่องหนึ่ง เครื่องอื่น ๆ ที่ต้องการไฟล์ (หรือผู้ที่รอโหลดอยู่นั่นเอง) ก็จะค่อย ๆ ได้รับชิ้นส่วนไฟล์ไปทีละชิ้นทีละชิ้น แบบสุ่ม เหมือนภาพต่อจิ๊กซอว์
ทันทีที่ได้รับชิ้นส่วนไฟล์มา คอมพิวเตอร์เครื่องนั้นก็สามารถส่งต่อชิ้นส่วนไฟล์ที่ได้รับมาแล้วให้เครื่องอื่นที่ยังไม่มีได้ทันที ไม่ต้องรอให้ตัวเองได้ชิ้นส่วนไฟล์จนครบ 100% เป็นลักษณะของการ เติมเต็มให้กัน ชิ้นส่วนไฟล์ตรงไหนที่ขาดไป สุดท้ายแล้วก็จะได้รับมาจากคอมพิวเตอร์เครื่องใดเครื่องหนึ่งในเครือข่ายในที่สุด ด้วยสาเหตุนี้เอง โปรแกรมบิตทอร์เรนต์จึงสามารถทำให้การส่งผ่านข้อมูลสามารถอำนวยประโยชน์ได้ทั้งขาเข้าและขาออก

**การใช้งาน**
ก่อนการใช้งานต้องมีโปรแกรมที่เรียกว่า ทอร์เร็นต์ไคลเอนต์ก่อน หลังจากนั้นจึงจะสามารถไปดาวน์โหลดไฟล์จากเว็บไซต์บิตทอร์เรนต์ต่าง ๆ ได้ โดยในปัจจุบันเว็บไซต์บิตทอร์เรนต์ มี 2 ประเภท คือ บิตทอร์เรนต์เปิด และ บิตทอร์เรนต์ปิด- บิตทอร์เรนต์เปิด - คือเว็บไซต์บิตทอร์เรนต์ ที่บุคคลทั่วไปทั่วไปหรือสมาชิกที่ผ่านเข้าไปสามารถดาวน์โหลดไฟล์ได้ โดยไม่มีเงื่อนไขและไม่จำเป็นต้องเป็นสมาชิกที่เว็บไซต์นั้น ๆ- บิตทอร์เรนต์ปิด - คือเว็บไซต์บิตทอร์เรนต์ ที่บุคคลทั่วไปไม่สามารถเข้าไปดาวน์โหลดไฟล์ได้ โดยจะต้องเป็นสมาชิกก่อนเท่านั้น และในบางเว็บไซต์จะไม่สามารถดาวน์โหลดไฟล์ได้ ถ้าสมาชิกยังไม่ได้อัปโหลด โดยจะมีการคำนวณ ปริมาณการอัปโหลดต่อดาวน์โหลดเป็น Ratio โดยแต่ละเว็บไซต์จะกำหนด Ratio ขั้นต่ำในการดาวน์โหลดไฟล์แตกต่างกัน

**รายชื่อทอร์เร็นต์ไคลเอนต์**
โปรแกรมทอร์เร็นต์ไคลเอนต์มีอยู่มากมายหลายโปรแกรมหลายแพลตฟอร์มดังนี้- ABC (Yet Another Bittorrent Client, ไมโครซอฟท์วินโดวส์, ลินุกซ์)- Azureus (หลายระบบปฏิบัติการด้วยภาษาจาวา)- BitComet (ไมโครซอฟท์วินโดวส์)- BitLord (ไมโครซอฟท์วินโดวส์) - BitTornado (ลินุกซ์, บีเอสดี, แมคโอเอสเท็น, ไมโครซอฟท์วินโดวส์ ฯลฯ)- BitTorrent (ลินุกซ์, แมคโอเอสเท็น, ไมโครซอฟท์วินโดวส์)- Burst! (ไมโครซอฟท์วินโดวส์)- eXeem™ (ไมโครซอฟท์วินโดวส์)- FlashGet (ไมโครซอฟท์วินโดวส์) - KTorrent (ลินุกซ์)- MLDonkey (ลินุกซ์, ไมโครซอฟท์วินโดวส์, แมคโอเอสเท็น, บีเอสดี ฯลฯ)- Shareaza (ไมโครซอฟท์วินโดวส์)- Tomato Torrent (แมคโอเอส)- Ziptorrent (ไมโครซอฟท์วินโดวส์)- µTorrent (ไมโครซอฟท์วินโดวส์, แมคโอเอสเท็น)

**อ้างอิง**
  The BitTorrent Effect 

**แหล่งข้อมูลอื่น**
  เว็บไซต์บิตทอร์เรนต์-  รวมเว็บไซต์เกี่ยวกับข้องกับบิตทอร์เรนต์ date=2006-06-13 
หมวดหมู่:โพรโทคอลชั้นโปรแกรมประยุกต์
หมวดหมู่:รูปแบบไฟล์คอมพิวเตอร์
นาตาลี เกลโบวา

นาตาลี เกลโบวา (Natalie Glebova; Наталья Глебова; เกิด 11 พฤศจิกายน ค.ศ. 1981) เป็นนางแบบ นักเขียน พิธีกร และนางงามชาวแคนาดาเชื้อสายรัสเซีย โดยได้รับตำแหน่งนางงามจักรวาล 2005 ที่จัดขึ้นในประเทศไทย โดยเธอเป็นผู้เข้าประกวดคนที่สองจากประเทศแคนาดาที่ได้รับเลือกเป็นนางงามจักรวาล และยังเคยเป็นตัวแทนส่งเสริมภาพลักษณ์ของบุญรอดบริวเวอรี่, หอแว่น และเครื่องสำอางบีเอสซี

**ประวัติ**
เกิด 11 พฤศจิกายน พ.ศ. 2524 ที่เมืองทุปเซ่, ดินแดนครัสโนดาร์, สหพันธ์สาธารณรัฐสังคมนิยมโซเวียตรัสเซีย, สหภาพโซเวียต (ปัจจุบัน ประเทศรัสเซีย) อายุ 11 ปี เติบโตที่เมืองโทรอนโต ประเทศแคนาดา เธอจบการศึกษาระดับปริญญาตรีในสาขาพาณิชยศาสตร์ มหาวิทยาลัยไรเยอร์สัน (Ryerson University) มีความสามารถเล่นเปียโนดนตรีคลาสสิก และเล่นยิมนาสติก

**ผลงานในประเทศไทย**
ภายหลังการประกวดนางงามจักรวาล การท่องเที่ยวแห่งประเทศไทยว่าจ้างให้นาตาลี เกลโบวา เป็นตัวแทนเผยแพร่วัฒนธรรมของประเทศไทย เพื่อส่งเสริมการท่องเที่ยว  มีการถ่ายภาพยนตร์โฆษณาพร้อมกับครอบครัวของนาตาลี เผยแพร่วัฒนธรรมการไหว้ ออกเผยแพร่ในประเทศต่างๆ
สินค้าบะหมี่กึ่งสำเร็จรูปว่าจ้างนาตาลีเป็นนางแบบโฆษณา และพิมพ์รูปนาตาลีบนหีบห่อบะหมี่ทุกชิ้น ทั้งที่ขายในประเทศไทย และส่งออกไปต่างประเทศ
ตั้งแต่กรกฎาคม พ.ศ. 2549 นาตาลี เกลโบวา เป็นแบรนด์แอมบาสเดอร์ ให้กับ บริษัท สิงห์ คอร์ปอเรชั่น จำกัด โดยเซ็นสัญญา 1 ปี จากนั้น นาตาลีใช้ชีวิตอยู่ในประเทศไทยเป็นส่วนใหญ่ โดยใช้ชื่อเล่นว่า ฟ้า และทำธุรกิจผลิตภัณฑ์เกี่ยวกับสุขภาพและความงาม โดยเปิดบริษัทชื่อ บริษัทฟ้า เกลโบวา อินเตอร์เนชั่นแนล จำกัด

**ชีวิตส่วนตัว**
เคยสมรสกับภราดร ศรีชาพันธุ์ นักเทนนิสชื่อดัง เมื่อวันที่ 2 พฤศจิกายน พ.ศ. 2550 และกำหนดแต่งงานวันที่ 29 พฤศจิกายน พ.ศ. 2550 ที่โรงแรมโอเรียนเต็ล แต่ปัจจุบันได้เลิกรากันแล้ว  ต่อมาสมรสกับดีน เคลลี ชาวปานามา ปัจจุบันได้เลิกรากันแล้ว และมีบุตรสาวชื่อ มายา คลอดเมื่อวันที่  9

**อ้างอิง**


**แหล่งข้อมูลอื่น**
  new official web site by Natalie Glebova-  Healthy Happy Beautiful - Book by Natalie Glebova-  Fans Club-  รายละเอียดส่วนตัวจากเว็บไซต์นางงามจักรวาล date=2005-06-02 -  รูปภาพอื่น ๆ ของนาตาลี เกลโบวา date=2005-06-02  -  Natalie Glebova - Magazines Gallery date=2014-12-21 -  Natalie Glebova - Internet Movie Database
หมวดหมู่:ชาวแคนาดาเชื้อสายรัสเซีย
หมวดหมู่:ผู้ชนะการประกวดนางงามจักรวาล
หมวดหมู่:นางแบบแคนาดา
หมวดหมู่:ชาวแคนาดาในประเทศไทย
หมวดหมู่:บุคคลจากโทรอนโต
หมวดหมู่:บุคคลจากดินแดนครัสโนดาร์
หมวดหมู่:ผู้ชนะการประกวดนางงาม
หมวดหมู่:สกุลศรีชาพันธุ์
หมวดหมู่:ข้อความคาดการณ์

ในคณิตศาสตร์ ข้อความคาดการณ์ (conjecture) คือ ข้อความทางคณิตศาสตร์ที่ถูกเสนอว่าเป็นจริง แต่ยังไม่มีใครสามารถพิสูจน์หรือหักล้างได้
หมวดหมู่:ปัญหาทางคณิตศาสตร์ที่ยังแก้ไม่ได้
หมวดหมู่:มโนทัศน์เชิงปรัชญา
ทฤษฎีบทมูลฐานของพีชคณิต

ทฤษฎีบทมูลฐานของพีชคณิต (fundamental theorem of algebra) ในคณิตศาสตร์กล่าวว่า พหุนามเชิงซ้อนที่ไม่ใช่ค่าคงที่มีรากเป็นจำนวนเชิงซ้อน หรือกล่าวอย่างเป็นทางการว่า ถ้า

เป็นพหุนามที่มีสัมประสิทธิ์ , , ,  เป็นจำนวนเชิงซ้อนแล้ว จะมีจำนวนเชิงซ้อน  ที่ทำให้ 

**แหล่งข้อมูลอื่น**
  ทฤษฎีบทหลักมูลของพีชคณิต mathcenter.net
หมวดหมู่:พีชคณิตนามธรรม
หมวดหมู่:การวิเคราะห์เชิงซ้อน
หมวดหมู่:ทฤษฎีฟีลด์
หมวดหมู่:ทฤษฎีบททางคณิตศาสตร์
สาธารณรัฐ

สาธารณรัฐ หรือบ้างเรียก มหาชนรัฐ (republic) เป็นระบอบการปกครองที่ประเทศถูกพิจารณาว่าเป็น "กิจสาธารณะ" (res publica) มิใช่ธุระหรือทรัพย์สินส่วนตัวของผู้ปกครอง และที่ตำแหน่งหน้าที่ของรัฐได้รับเลือกตั้งโดยตรงหรือโดยอ้อม หรือได้รับแต่งตั้ง มิใช่ได้รับสืบทอด นิยามทั่วไปที่เข้าใจง่ายของสาธารณรัฐในสมัยใหม่ คือ ระบอบการปกครองที่ประมุขแห่งรัฐอันมิใช่พระมหากษัตริย์ ปัจจุบัน รัฐเอกราช 135 จาก 206 รัฐใช้คำว่า "สาธารณรัฐ" เป็นส่วนหนึ่งชื่ออย่างเป็นทางการ
ทั้งสาธารณรัฐสมัยใหม่และสมัยโบราณแตกต่างกันอย่างมากทั้งในอุดมการณ์และองค์ประกอบ ในสมัยคลาสสิกและสมัยกลาง ต้นแบบของทุกสาธารณรัฐ คือ สาธารณรัฐโรมัน ซึ่งหมายถึงกรุงโรมยุคสาธารณรัฐ ในระหว่างสมัยที่ไม่มีกษัตริย์กับจักรพรรดิปกครองอยู่ช่วงหนึ่ง แต่หากปกครองโดยบุคคลที่มาจากการเลือกจากคณะผู้เลือกตั้ง ในประเพณีการเมืองสมัยกลางและสมัยฟื้นฟูศิลปวิทยาอิตาลีปัจจุบันที่เรียกว่า "มนุษยนิยมพลเมือง" (civic humanism) นั้น บางครั้งถูกมองว่าได้รับมาจากนักสาธารณรัฐนิยมโรมันโดยตรง อย่างไรก็ดี นักประพันธ์โรมันที่ได้รับอิทธิพลจากกรีก อย่างพอลิเบียสและคิเคโร บางครั้งใช้คำดังกล่าวเป็นคำแปลของคำภาษากรีกว่า politeia ซึ่งอาจหมายถึงระบอบโดยทั่วไป แต่ยังสามารถใช้กับระบอบบางประเภทโดยเจาะจงซึ่งมิได้สอดคล้องพอดีกับสาธารณรัฐโรมัน สาธารณรัฐมิได้เทียบเท่ากับประชาธิปไตยในยุคคลาสสิก อย่างเช่น เอเธนส์ ซึ่งก็มีความเป็นประชาธิปไตยแตกต่างไปจากยุคศตวรรษที่ 19 อีกเช่นกัน 
ในสาธารณรัฐสมัยใหม่ เช่น สหรัฐ ฝรั่งเศส รัสเซีย และอินเดีย ฝ่ายบริหารมีความชอบธรรมจากทั้งโดยรัฐธรรมนูญและการออกเสียงเลือกตั้งของประชาชน เป็นอิทธิพลจาก มงแต็สกีเยอ ซึ่งรวมประชาธิปไตยมาจากระบบทั้งสองแบบ ที่ประชาชนทุกคนมีส่วนร่วมในการปกครอง ส่วนการปกครองแบบอภิชนาธิปไตยหรือคณาธิปไตย ซึ่งมีคนเพียงส่วนน้อยเท่านั้นที่ปกครอง เป็นระบอบการปกครองแบบสาธารณรัฐ
ส่วนใหญ่สาธารณรัฐมักเป็นรัฐเอกราช แต่ยังมีหน่วยต่ำกว่ารัฐที่เรียกว่า สาธารณรัฐ หรือมีการปกครองที่ถูกอธิบายว่า "เป็นสาธารณรัฐ" โดยธรรมชาติเช่นกัน ตัวอย่างเช่น มาตรา 4 ของรัฐธรรมนูญแห่งสหรัฐ "ประกันว่าทุกรัฐในสหภาพนี้มีระบอบการปกครองแบบสาธารณรัฐ" เขตการปกครองของสหภาพโซเวียตถูกอธิบายว่าเป็นสาธารณรัฐ และสองในนั้น คือ สาธารณรัฐสังคมนิยมโซเวียตยูเครนและเบลารุส มีที่นั่งของตนในสหประชาชาติ ขณะที่รัฐธรรมนูญแห่งสหภาพโซเวียตอธิบายสหภาพว่าเป็น "รัฐเดี่ยว สหพันธ์และพหุชาติ" ที่จริงแล้วเป็นรัฐเดี่ยวเพราะพรรคคอมมิวนิสต์แห่งสหภาพโซเวียตใช้อำนาจในรูปรวมศูนย์เหนือสหภาพสาธารณรัฐสังคมนิยมโซเวียตซึ่งปกครองตนเองแต่ในนาม

**อ้างอิง**
หมวดหมู่:ระบอบการปกครอง
กาวแสตมป์

กาวแสตมป์ เป็นสารที่เคลือบอยู่ด้านหลังดวงแสตมป์เพื่อความสะดวกในการติดบนจดหมาย กาวจะติดได้ก็ต่อเมื่อเอาน้ำลูบบนกาว แต่ในระยะหลังมีการพิมพ์แสตมป์ที่มีลักษณะเหมือนสติกเกอร์ที่เรียกว่าแสตมป์สติกเกอร์ กล่าวคือสามารถลอกแสตมป์ออกจากแผ่นมาติดบนจดหมายได้ทันทีและนิยมจำหน่ายอยู่ในรูปสมุดตราไปรษณียากร
ความคิดเรื่องกาวบนดวงแสตมป์นั้นมีมาตั้งแต่เริ่มมีแสตมป์เลยทีเดียว แต่แสตมป์ชุดเก่า ๆ บางชุดไม่มีกาวอยู่ด้านหลังเนื่องจากข้อจำกัดบางประการ เช่น ขาดแคลนวัตถุดิบ หรือ อยู่ในช่วงสงคราม เป็นต้น
ในอดีตจะนิยมฉาบกาวบนด้านหลังแสตมป์หลังจากที่แสตมป์ผ่านการพิมพ์แล้วแต่ยังไม่ปรุรู แต่ปัจจุบันจะใช้กระดาษที่ฉาบกาวไว้แล้วมาพิมพ์แล้วปรุรู สมัยแรก ๆ การฉาบกาวต้องทำด้วยมือโดยใช้แปรงหรือลูกกลิ้งจุ่มลงในกาวแล้วทาบนกระดาษ การฉาบกาวด้วยเครื่องพิมพ์ถูกคิดค้นภายหลังในปี พ.ศ. 2423 (ค.ศ. 1880) โดยบริษัท เดอ ลา รู (De La Rue)

**ประเภทของกาวแสตมป์**
กาวที่ใช้ในแสตมป์ มีหลายชนิดเช่น- เดกซ์ตริน (dextrin) ทำจากแป้ง- กัม อาระบิก ทำจากต้น acacia- โพลีไวนิล แอลกอฮอล์ (polyvinyl alcohol, PVA)
ในการสะสมแสตมป์ สำหรับแสตมป์ที่ยังไม่ใช้งาน จะให้ความสำคัญกับกาวบนหลังแสตมป์มาก การที่แสตมป์ยังไม่ผ่านการใช้งาน แต่ด้านหลังกาวที่ควรจะมีกลับหายไป (ไม่นับบางชุดที่พิมพ์และนำออกขายโดยไปรษณีย์โดยไม่มีกาว) จะทำให้มูลค่าของแสตมป์ลดน้อยลงไป ตัวอย่างสาเหตุที่กาวหายไป เช่น การนำแสตมป์ที่ขึ้นราเป็นสีเหลืองไปแช่น้ำหรือน้ำยาให้ขาวขึ้น การนำแสตมป์ออกจากอัลบั้มที่เก็บในสมัยก่อนที่ใช้วิธีติดลงบนอัลบั้มโดยตรง การล้างเอาฮินจ์ออก เป็นต้น ซึ่งบางครั้งก็มีความพยายามฉาบเอากาวใหม่เพื่อหลอกว่ากาวยังอยู่ครบ (เรียกว่า regum)
หมวดหมู่:แสตมป์
วิกิพีเดีย:วันนี้ในอดีต/12 มิถุนายน

12 มิถุนายน: วันประกาศเอกราชในฟิลิปปินส์ (พ.ศ. 2441); วันรัสเซียในประเทศรัสเซีย (พ.ศ. 2533); วันวาเลนไทน์ในบราซิล- พ.ศ. 2484 (ค.ศ. 1942) – ในวันเกิดปีที่สิบสาม อันเนอ ฟรังค์เริ่มเขียนบันทึกระหว่างสงครามของตนในช่วงที่เนเธอร์แลนด์อยู่ในการยึดครองของนาซีเยอรมนี- พ.ศ. 2497 (ค.ศ. 1954) – สมเด็จพระสันตะปาปาปิอุสที่ 12 ทรงประกาศให้โดเมนีโก ซาวีโอ ซึ่งเสียชีวิตในวัย 14 ปี เป็นนักบุญ นับเป็นนักบุญที่อายุน้อยที่สุดที่ไม่ใช่มรณสักขีในคริสตจักรโรมันคาทอลิก- พ.ศ. 2530 (ค.ศ. 1987) – สงครามเย็น: ระหว่างสุนทรพจน์ที่ประตูบรันเดินบวร์ค ใกล้กับกำแพงเบอร์ลิน (ในภาพ) โรนัลด์ เรแกน ประธานาธิบดีสหรัฐ กล่าวท้าทายมีฮาอิล กอร์บาชอฟ ผู้นำโซเวียต ต่อหน้าสาธารณชนให้ "ทำลายกำแพงนี้"- พ.ศ. 2537 (ค.ศ. 1994) – โบอิง 777 อากาศยานสองเครื่องยนต์ที่ใหญ่ที่สุดในโลก ออกบินเที่ยวแรก- พ.ศ. 2559 (ค.ศ. 2016) – มีผู้เสียชีวิตอย่างน้อย 49 คนถูกฆ่าในเหตุยิงปืนในไนต์คลับเกย์ในออร์แลนโด รัฐฟลอริดา
ดูเพิ่ม: 11 มิถุนายน – 12 มิถุนายน – 13 มิถุนายน
จดหมายเหตุ – รายชื่อบทความวันนี้ในอดีต
เขตปกครองตนเองซินเจียงอุยกูร์

เขตปกครองตนเองซินเจียงอุยกูร์  (شىنجاڭ ئۇيغۇر ئاپتونوم رايونى-; 新疆维吾尔自治区) เป็นเขตปกครองตนเองของจีนในภาคตะวันตกเฉียงเหนือของประเทศ เป็นเขตปกครองใหญ่ที่สุดของจีน เป็นเขตการปกครองชาติที่ใหญ่ที่สุดเป็นอันดับ 8 ของโลก กินพื้นที่กว่า 1.6 ล้านตารางกิโลเมตรและเป็นเขตการปกครองที่มีประชากรมากที่สุดติดอันดับหนึ่งในสิบ มีดินแดนพิพาทอักไสชินที่จีนบริหารอยู่ ซินเจียงมีพรมแดนติดต่อกับประเทศรัสเซีย มองโกเลีย คาซัคสถาน คีร์กีซสถาน ทาจิกิสถาน อัฟกานิสถาน ปากีสถานและอินเดีย นอกจากนี้ยังมีพรมแดนติดต่อกับทิเบต มีน้ำมันสำรองอุดมสมบูรณ์และเป็นภาคที่ผลิตแก๊สธรรมชาติใหญ่ที่สุดของจีน

**ที่ตั้งและอาณาเขต**
เขตปกครองตนเองซินเจียงอุยกูร์มีพื้นที่ติดต่อดังนี้ - ทิศเหนือ ติดต่อกับ ประเทศคาซัคสถาน ประเทศรัสเซีย และประเทศมองโกเลีย - ทิศใต้ ติดต่อกับ เขตปกครองตนเองทิเบต ประเทศจีน และรัฐชัมมูและกัษมีระ อินเดีย - ทิศตะวันออก ติดต่อกับ มณฑลชิงไห่ แล มณฑลกานซู ประเทศจีน- ทิศตะวันตก ติดต่อกับ ประเทศคาซัคสถาน คีร์กีซสถาน ทาจิกิสถาน อัฟกานิสถาน และปากีสถาน

**ประวัติศาสตร์**
ตั้งแต่สองพันปีก่อนเป็นต้นมา ดินแดนซินเจียงก็เป็นดินแดนส่วนหนึ่งของประเทศจีน ที่มีความเป็นเอกภาพและประกอบด้วยหลายชนชาติ เมื่อ 60 ก่อนคริสต์ศักราช ราชวงศ์ฮั่นได้จัดตั้งองค์กรบริหารซียวี่ เพื่อปกครองเขตซินเจียงโดยตรง ซึ่งมีขอบเขตรวมถึงทะเลสาบปาเอ่อร์คาสือ (巴尔喀什湖) และเขตที่ราบสูงพ่าหมีเอ่อร์ (帕米尔高原) ภายในเวลา 1,000 ปีเศษต่อจากนั้น เขตซินเจียงสังกัดอยู่ในองค์กรบริหารท้องถิ่น ที่จัดตั้งโดยรัฐบาลกลาง
ครั้นถึงราชวงศ์ชิง รัฐบาลกลางได้แต่งตั้งนายพลอีหลี เพื่อปกครองดินแดนซินเจียงทั้งหมดและเมื่อถึงปี พ.ศ. 2427 เขตซินเจียงได้รับการสถาปนาขึ้นเป็นมณฑล ทำให้ความสัมพันธ์ระหว่างซินเจียงกับมณฑลต่าง ๆ ในแผ่นดินใหญ่จีนมีความใกล้ชิดยิ่งขึ้น
เดือนกันยายน พ.ศ. 2492 ซินเจียงได้รับการปลดแอกอย่างสันติ จนเมื่อถึงวันที่ 1 ตุลาคม สาธารณรัฐประชาชนจีนได้สถาปนาขึ้น เขตซินเจียงจึงกลายเป็นเขตบริหารระดับมณฑลที่มีอำนาจปกครองตนเองได้เขตหนึ่งของจีน
ประวัติศาสตร์จีนในสมัยโบราณมีมาตั้งแต่สมัยวัฒนธรรมเครื่องปั้นดินเผาแดงและเครื่องปั้นดินเผาดำเริ่มต้นการปกครองโดยราชวงศ์เซี่ย ราชวงศ์ซาง ราชวงศ์โจว และราชวงศ์ฉินตามลำดับ และสิ้นสุดลงที่สมัยราชวงศ์ฮั่น ค.ศ. 220

**ภูมิประเทศ**
มีภูเขาอาเอ่อร์ไท่ซาน ภูเขาเทียนชาน และภูเขาคุนหลุนชานตั้งอยู่จากทิศเหนือไปยังทิศใต้ มีแม่น้ำทาริมซึ่งเป็นแม่น้ำภายในดินแดนที่ไม่ไหลลงทะเลที่ใหญ่ที่สุดของจีน มีทะเลสาบโบสทัง (ทะเลสาบปั๋วซือเถิง) เป็นทะเลสาบที่ใหญ่ที่สุดในซินเจียงและเป็นทะเลสาบน้ำจืดที่ใหญ่ที่สุดแห่งหนึ่งในประเทศจีน แอ่งตูร์ปัน (แอ่งถูหลู่ฟาน) ซึ่งเป็นพื้นที่ต่ำสุดของจีน พื้นที่ส่วนใหญ่เป็นทะเลทราย ทะเลทรายทากลามากัน (塔克拉玛干沙漠, ทะเลทรายถ่าเคอลาหม่ากาน) เป็นทะเลทรายที่ใหญ่ที่สุดของจีน และอันดับที่สองของโลก และมีทะเลทรายกู๋เอ่อร์ปานทงกู่เท่อ (古尔班通古特沙漠) เป็นทะเลทรายใหญ่อันดับที่สองของจีน อุดมด้วยทรัพยากรน้ำมันปิโตรเลียม แก๊สธรรมชาติ
พื้นที่ 1.66 ล้านตร.กม แบ่งเขตการปกครองเป็น 17 เมือง 70 อำเภอ และ 844 หมู่บ้าน ในจำนวนนี้มีหมู่บ้านชนส่วนน้อยถึง 42 หมู่บ้าน ในเมืองใหญ่ทั้ง 13 เมือง เป็นเขตปกครองตนเองของชนส่วนน้อยถึง 5 เมือง

**การแบ่งเขตการปกครอง**

**อ้างอิง**

**แหล่งข้อมูลอื่น**
  รัฐบาลเขตปกครองตนเองซินเจียงอุยกูร์ date=2010-12-04 -  แผนที่เขตปกครองตนเองซินเจียงอุยกูร์ date=2005-10-31 -  วัฒนธรรมและประวัติศาสตร์อุยกูร์ date=2015-09-04 - 中国国际广播电台 

ซินเจียง
ซินเจียง
หมวดหมู่:รัฐและดินแดนที่ก่อตั้งในปี พ.ศ. 2498
พระราชกฤษฎีกา

พระราชกฤษฎีกา (พ.ร.ฎ.)​ หรือ รัฐกฤษฎีกา (decree) คือบทบัญญัติแห่งกฎหมายที่พระมหากษัตริย์ทรงตราขึ้นโดยอาศัยอำนาจตามรัฐธรรมนูญ พระราชบัญญัติ หรือพระราชกำหนด เพื่อใช้ในการบริหารราชการแผ่นดิน โดยคำแนะนำของคณะรัฐมนตรี มีศักดิ์ต่ำกว่ารัฐธรรมนูญ พระราชบัญญัติ ประมวลกฎหมาย และพระราชกำหนด

**การตราพระราชกฤษฎีกา**
การตราพระราชกฤษฎีกา รัฐมนตรีซึ่งมีหน้าที่เกี่ยวข้องจะอาศัยอำนาจตามรัฐธรรมนูญ พระราชบัญญัติ หรือพระราชกำหนดนั้น ๆ เสนอร่างพระราชกฤษฎีกาต่อคณะรัฐมนตรีให้พิจารณา โดยร่างพระราชกฤษฎีกานั้น จะต้องไม่ขัดต่อรัฐธรรมนูญ พระราชบัญญัติ หรือพระราชกำหนดที่เกี่ยวข้อง
เมื่อคณะรัฐมนตรีพิจารณาแล้ว จะต้องนำร่างพระราชกฤษฎีกา ขึ้นทูลเกล้าฯ ถวายพระมหากษัตริย์เพื่อทรงตราพระราชกฤษฎีกานั้น ๆ 
นายกรัฐมนตรี จะเป็นผู้รับสนองพระบรมราชโองการ 
จากนั้นจึงนำไปประกาศในราชกิจจานุเบกษา บังคับใช้ต่อไป

**พระราชกฤษฎีกาที่สำคัญ**
 พระราชกฤษฎีกายุบสภาผู้แทนราษฎร พ.ศ 2566- พระราชกฤษฎีกาให้เลือกตั้งสมาชิกสภาผู้แทนราษฎร 2562- พระราชกฤษฎีกายุบสภาผู้แทนราษฎร พ.ศ. 2556- พระราชกฤษฎีกาเลือกตั้งสมาชิกวุฒิสภา พ.ศ.  2549- พระราชกฤษฎีกา เรียกประชุม/ปิดประชุม/ขยายเวลาประชุม สภาผู้แทนราษฎร
หมวดหมู่:บ่อเกิดของกฎหมาย
หมวดหมู่:เอกสารทางกฎหมาย
จังหวัด

จังหวัด หรือ มณฑล (province) คือชื่อเรียกหน่วยการปกครองระดับหนึ่ง โดยปกติจะเป็นระดับใหญ่ที่สุดในประเทศ หรือรัฐ (ลำดับแรกในการแบ่งการปกครอง) คำว่าจังหวัดใช้เรียก province ในประเทศไทย ส่วนมณฑลใช้กับบางประเทศ เช่น มณฑลยูนนาน (Yunnan Province) ในประเทศจีน

**จำนวนจังหวัด (หรือมณฑล) ในแต่ละประเทศ**

**อ้างอิง ==
วิกิพีเดีย:วันนี้ในอดีต/13 มิถุนายน

13 มิถุนายน: - พ.ศ. 856 (ค.ศ. 313) – มีการปิดพระราชกฤษฎีกามิลาน ความตกลงระหว่างจักรพรรดิคอนสแตนตินมหาราชและจักรพรรดิลิกินิอุสให้ปฏิบัติต่อคริสต์ศาสนิกชนอย่างดีในจักรวรดิโรมัน ในนิคะมีเดีย- พ.ศ. 2429 (ค.ศ. 1886) – พระเจ้าลูทวิชที่ 2 แห่งบาวาเรียทรงถูกพบว่าสวรรคตในทะเลสาบสตาร์นเบิร์ก ใกล้กับมิวนิก ในพฤติการณ์น่าสงสัย- พ.ศ. 2441 (ค.ศ. 1898) – แคนาดาตั้งดินแดนยูคอน แยกจากนอร์ทเวสต์เทร์ริทอรีส์ หลังประชากรในพื้นที่เพิ่มขึ้นมากจากการตื่นทองที่คลอนไดค์- พ.ศ. 2514 (ค.ศ. 1971) – เดอะนิวยอร์กไทมส์ เริ่มตีพิมพ์เอกสารเพนตากอน เอกสารลับสุดยอดของกระทรวงกลาโหมสหรัฐว่าด้วยประวัติการเข้าไปมีส่วนทั้งทางการเมืองและการทหารในสงครามเวียดนามของสหรัฐ ความยาว 7,000 หน้า - พ.ศ. 2526 (ค.ศ. 1983) – ไพโอเนียร์ 10 (แผ่นจารึกที่ติดไปกับยานในภาพ) ผ่านวงโคจรของดาวเนปจูน กลายเป็นวัตถุที่มนุษย์สร้างขึ้นชิ้นแรกที่เดินทางออกนอกวงโคจรของดาวเคราะห์หลักในระบบสุริยะ
ดูเพิ่ม: 12 มิถุนายน – 13 มิถุนายน – 14 มิถุนายน
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/14 มิถุนายน

14 มิถุนายน: วันปลดปล่อยในหมู่เกาะฟอล์กแลนด์ (พ.ศ. 2525); วันธงในสหรัฐ- พ.ศ. 2320 (ค.ศ. 1777) – สภาภาคพื้นทวีปครั้งที่สองเริ่มใช้แถบสีและดวงดาวซึ่งออกแบบเพื่อใช้สำหรับธงชาติสหรัฐ- พ.ศ. 2483 (ค.ศ. 1940) – สงครามโลกครั้งที่สอง: กองทัพนาซีเยอรมนียึดกรุงปารีสได้ โดยใช้เวลาเพียง 9 วันหลังเริ่มบุกประเทศฝรั่งเศส- พ.ศ. 2509 (ค.ศ. 1966) – สันตะสำนักยกเลิกรายชื่อหนังสือต้องห้าม (ปกในภาพ) อายุ 427 ปีอย่างเป็นทางการ - พ.ศ. 2525 (ค.ศ. 1982) – กองกำลังอาร์เจนตินายอมจำนนต่อสหราชอาณาจักร เป็นการยุติสงครามฟอล์กแลนด์- พ.ศ. 2528 (ค.ศ. 1985) – มีการลงนามความตกลงเชงเกน สนธิสัญญาเลิกการควบคุมชายแดนอย่างเป็นระบบระหว่างประเทศยุโรปที่เข้าร่วม ระหว่างห้าจากสิบรัฐสมาชิกประชาคมเศรษฐกิจยุโรป
ดูเพิ่ม: 13 มิถุนายน – 14 มิถุนายน – 15 มิถุนายน
จดหมายเหตุ – รายชื่อบทความวันนี้ในอดีต
หมวดหมู่:ภาษาอังกฤษ

สำหรับความช่วยเหลือเกี่ยวกับการถอดเสียงด้วยสัทอักษรสากลภาษาอังกฤษ สำหรับบทความวิกิพีเดีย ดูที่ en
อังกฤษ
อังกฤษ
การเปลี่ยนแปลงภาษา

การเปลี่ยนแปลงภาษา (language change) ถือเป็นธรรมชาติอย่างหนึ่งของภาษา ภาษาที่มีการเปลี่ยนแปลงอยู่เสมอ จะมีแนวโน้มการใช้ที่ยืนยาวมากกว่าภาษาที่มีการเปลี่ยนแปลงน้อย หรือไม่เปลี่ยนแปลงเลย

**การเปลี่ยนแปลงในภาษาไทย**
ภาษาเปลี่ยนแปลงในลักษณะของการออกเสียง คำศัพท์ รูปแบบ และลักษณะอื่นอื่นตามกาลเวลาที่เปลี่ยนไป ภาษาที่เปลี่ยนไปเกิดจากการเปลี่ยนแปลงของกลุ่มคนที่ใช้ภาษาไทย
สื่อและการกระจายตัวของประชากรเป็นส่วนหนึ่งของการเปลี่ยนแปลงของภาษา จะเห็นได้ว่ามีคำศัพท์จากทางภาคต่างๆ ในประเทศไทยเริ่มใช้กันข้ามภาคในประเทศไทย เช่นคำศัพท์จากทางภาคกลางมีการเริ่มใช้กันมากทางภาคเหนือ และภาคใต้เนื่องจากทุกคนได้ดูรายการโทรทัศน์ ที่เสนอภาษาจากทางภาคกลาง ในขณะเดียวกันกลุ่มคนภาคกลางได้เริ่มใช้ภาษาจากทางภาคอีสานมากขึ้น เมื่อมีรายการโทรทัศน์เกี่ยวกับคนที่อาศัยในภาคอีสาน ภาษาต่างประเทศเช่นภาษาอังกฤษได้เข้ามามีบทบาทในทางศัพท์วิชาการและศัพท์ทางคอมพิวเตอร์ มากขึ้นเช่นกัน
กลุ่มเฉพาะเป็นอีกสาเหตุหนึ่งที่ทำให้เกิดการพัฒนาของภาษา คำศัพท์ใหม่ใหม่เกิดขึ้นมากโดยเฉพาะกลุ่มวัยรุ่น มีภาษาเฉพาะของกลุ่ม เมื่อภาษาเกิดมีการใช้กันใหม่ ทำให้มีคำศัพท์ใหม่นิยามขึ้นมา แต่อย่างไรก็ตามเมื่อหมดการใช้ของคำศัพท์นั้นนั้น ภาษานั้นก็จะตกรุ่นและหมดความนิยมไป ยกตัวอย่างเช่นคำว่า จ๊าบ ที่เคยมีการใช้กันในหมู่วัยรุ่น และเริ่มนิยมกันมากเมื่อสื่อนำไปใช้ในรายการโทรทัศน์ มีการถกเถียงเรื่องของภาษาวัยรุ่นที่ไม่นับว่าเป็นภาษาไทยกันมาก แต่อย่างไรก็ตามเมื่อทุกคนใช้ภาษาเดียวกันและมีการสื่อสารไปในทิศทางเดียวกัน ย่อมถือได้ว่า ภาษาที่เกิดขึ้นมาใหม่ไม่ว่าจากวัยรุ่นหรือนักวิชาการ ยังคงเป็นภาษาไทย
หมวดหมู่:ภาษาศาสตร์สังคม
หมวดหมู่:ภาษาศาสตร์เชิงประวัติ
เบสบอล

ไฟล์:Busch Stadium.jpg|thumb|275px|ภาพสนามเบสบอล บุช สเตเดียม (Busch Stadium) ที่เมืองเซนต์หลุยส์ รัฐมิสซูรี 
เบสบอล (baseball) เป็นกีฬาประเภททีม โดยผู้เล่นที่ขว้าง (เรียกว่าผู้ขว้างหรือพิตเชอร์) จะขว้างลูกเบสบอลซึ่งมีขนาดประมาณเท่ากำปั้น มีเส้นผ่านศูนย์กลางประมาณ 2 นิ้ว ให้ผู้เล่นทีมรุก (เรียกว่าผู้ตีหรือแบตเตอร์) นั้นทำการตีลูกด้วยไม้เบสบอลซึ่งทำจากไม้หรืออะลูมิเนียม การทำคะแนนในเกมนั้นจะได้จากการที่แบตเตอร์วิ่งไปสัมผัสฐานหรือเบสซึ่งวางอยู่ตามจุดต่าง ๆ 4 จุดตามลำดับโดยเริ่มตั้งแต่เบสแรกไปจนถึงโฮมเพลต และในบางครั้งถ้าผู้ตีได้ตีลูกบอลออกไปนอกสนามโดยอยู่ในเส้นฟาวล์ จะเรียกว่าโฮมรัน ซึ่งจะได้แต้มไป 1 คะแนน เบสบอลนั้นบางครั้งก็เรียกว่า ฮาร์ดบอล (hardball) หรือ "บอลแข็ง" เพื่อเป็นการระบุความแตกต่างจากกีฬาอีกประเภทหนึ่ง คือ ซอฟต์บอล (softball) ซึ่งมีลักษณะการเล่นคล้ายคลึงกัน

**ดูเพิ่ม**
 เมเจอร์ลีกเบสบอล - การแข่งขันเบสบอลอาชีพในสหรัฐและแคนาดา- นิปปงโปรเฟสชันแนลเบสบอล - การแข่งขันเบสบอลอาชีพในประเทศญี่ปุ่น- เคบีโอลีก - การแข่งขันเบสบอลอาชีพในประเทศเกาหลีใต้- ไชนีสโปรเฟสชันแนลเบสบอลลีก - การแข่งขันเบสบอลอาชีพในไต้หวัน- คิวบาอีลิทลีก - การแข่งขันเบสบอลอาชีพในประเทศคิวบา- เวเนซุเอลาโปรเฟสชันแนลเบสบอลลีก - การแข่งขันเบสบอลอาชีพในประเทศเวเนซุเอลา- การแข่งขันเบสบอลอาชีพระหว่างประเทศ เช่น เอเชียซีรีส์, แคริบเบียนซีรีส์, ลาตินอเมริกาซีรีส์, ยูโรเปียนคัพ

**อ้างอิง**

**แหล่งข้อมูลอื่น**
  กีฬาเบสบอล date=2023-08-23 

หมวดหมู่:กีฬาในโอลิมปิกฤดูร้อน
หมวดหมู่:เกมลูกบอล
หมวดหมู่:กีฬาประเภททีม
หมวดหมู่:กีฬาที่มีต้นกำเนิดในประเทศอังกฤษ
หมวดหมู่:กีฬาที่มีต้นกำเนิดในสหรัฐ
คายัก

การพายเรือคายักในแก่งน้ำเชี่ยว
คายัก (kayak) เป็นเรือที่ใช้พลังมนุษย์ประเภทหนึ่ง มีลักษณะปิดทางด้านบนของเรือ และมีผ้าป้องกันน้ำเข้าเรือ (spray skirt) ใช้พายแบบมีใบพายสองด้าน คายักต้นแบบถูกพัฒนาจากชนพื้นเมือง Aleut และ Inuit ซึ่งเป็นนักล่าจากเขตใต้อาร์กติก (อเมริกาเหนือ และกรีนแลนด์) เรือ คายักยุคใหม่นั้นมีการออกแบบและวัสดุที่หลากหลายมาก
คายักนั้นสามารถบรรทุกผู้โดยสารได้ หนึ่ง สอง หรือ สามในบางโอกาส ผ้าป้องกันน้ำเข้าเรือทำจากผ้ากันน้ำ ยึดติดกับขอบด้านบนของที่นั่ง ป้องกันคลื่นและละอองน้ำ และเป็นสิ่งที่ทำให้ "พลิกเรือ" หรือที่เรียกว่า Eskimo Roll ทำได้ ในกรณีที่เรือคว่ำน้ำ หากไม่มีผ้าห้องน้ำน้ำเข้าเรือจะทำให้น้ำไหลเข้าเรือ หรือช่วยให้ผู้พายสามารถออกจากเรือได้
คายักนั้นมีความแตกต่างจากเรือแคนูอย่างสิ้นเชิงทั้งการออกแบและประวัติความเป็นมา เรือแคนู เป็นเรือเป็นเรือที่แทบจะเป็นเรือท้องแบน ใช้ใบพายเดี่ยว ถึงแม้ว่าเรือแคนูรุ่นใหม่ๆ จะมีความยากสำหรับผู้ที่ไม่รู้เรื่องในการแยกแยะประเภทออกจาก คายักแต่สำหรับในอังกฤษและไอร์แลนด์ก็มีการเรียก คายักว่าเป็นเรือแคนูแทน
เรือคายักแตกต่างกับเรือแคนู ในลักษณะโครงสร้างของตัวเรือ

**การพายเรือคายัก**
การพายเรือคายัก นั้นอาจพายในแหล่งน้ำนิ่งเช่นอ่างเก็บน้ำ ทะเล บึง (sea kayaking) หรือพายในแก่งน้ำเชี่ยว (whitewater kayaking) เช่น แม่น้ำก็ได้
การพายเรือคายักในแม่น้ำมีกระแสควรกระทำกับเป็นทีมและทำกับผู้มีประสบการณ์
อุปกรณ์ในการไปพายเรือคายักควรมีอย่างน้อย 5 อย่างคือ เรือคายัก, ไม้พาย (Paddle), กระโปรงกันน้ำ (Skirt), เสื้อชูชีพ และหมวกกันน็อก

**แหล่งข้อมูลอื่น**
  เว็บไซต์เกี่ยวกับการพายเรือ date=2005-06-18 -  เว็บไซต์ข้อมูลการพายเรือ
หมวดหมู่:กีฬา
หมวดหมู่:เรือ
รัฐกิจ

รัฐกิจ เป็นคำที่มีความหมายอย่างกว้าง หมายถึงเรื่องราวหรือปัญหาของสาธารณชน โดยรัฐบาลต้องเข้ามาเกี่ยวข้องและช่วยแก้ปัญหา ครอบคลุมไปถึงเรื่องนโยบายสาธารณะและการบริหารรัฐกิจ ซึ่งทั้งสองมีความสัมพันธ์อย่างใกล้ชิดและนำไปสู่ขอบเขตของการศึกษารัฐศาสตร์และเศรษฐศาสตร์

**ดูเพิ่ม**
 การบริหารรัฐกิจ
หมวดหมู่:รัฐบาล
หมวดหมู่:การเมือง
หมวดหมู่:สังคม
แอสปาร์แตม

แอสปาร์แตม หรือ Aspartame เป็นวัตถุให้ความหวานแทนน้ำตาล (จัดเป็นวัตถุเจือปนอาหารชนิดหนึ่ง) ซึ่งไม่ให้พลังงาน มีชื่อวิทยาศาสตร์ว่า Aspartyl-phenylalanine-1-methyl ester ซึ่งมีองค์ประกอบหลักคือกรดอะมิโน 2 ตัวต่อกันได้แก่ กรดแอสปาร์ติก และ ฟีนิลอะลานีน 
แอสปาร์แตมมีความหวานกว่าน้ำตาลซูโครส (น้ำตาลทราย) ประมาณ 180–200 เท่า ในปัจจุบันผลิตออกจำหน่ายภายใต้เครื่องหมายการค้าจดทะเบียนในยี่ห้อสินค้าต่าง ๆ เช่น "NutraSweet", "Pal Sweet", "Equal", และ "Canderel" แอสปาร์แตมเป็นส่วนประกอบในอาหารสำเร็จรูปและเครื่องดื่มกว่า 5,000 ชนิด ที่วางขายทั่วโลก โดยทั่วไปเราจะใช้แอสปาร์แตมผสมเครื่องดื่ม หรือทำอาหารให้ผู้ป่วยที่เป็นโรคเบาหวาน สำหรับในประเทศไทย ผลิตภัณฑ์ที่มีแอสปาร์แตมเป็นส่วนประกอบ สำนักงานคณะกรรมการอาหารและยา กระทรวงสาธารณสุข ได้กำหนดให้มีคำเตือนบนฉลากของบรรจุภัณฑ์ว่า "ผู้ที่มีสภาวะฟีนิลคีโตนูเรีย ผลิตภัณฑ์นี้มีฟีนิลอะลานีน" ซึ่งภาวะดังกล่าวเป็นผู้ที่มีความผิดปกติทางพันธุกรรมซึ่งไม่สามารถย่อยฟีนิลอะลานีนได้ (ในประเทศไทยมีผู้ป่วยโรคนี้ราว 1 คนต่อประชากร 100,000 คน) 
โครงสร้างสารของแอสปาร์แตมจะเปลี่ยนไปเมื่อโดนความร้อนและเมื่อเก็บไว้นาน จึงไม่ควรใช้แอสปาร์แตมปรุงอาหารร้อน ๆ และไม่ควรเก็บไว้นาน ๆ

**อ้างอิง**

**แหล่งข้อมูลอื่น**
 แอสปาร์แตม
หมวดหมู่:วัตถุให้ความหวาน
หมวดหมู่:อนุพันธ์ของกรดอะมิโน
ภาษีมูลค่าเพิ่ม

ภาษีมูลค่าเพิ่ม (value-added tax หรือ VAT) หรือที่เรียกกันทั่วไปว่า แวต เป็นภาษีทางอ้อมประเภทหนึ่งที่เรียกเก็บจากบุคคลที่ซื้อสินค้าหรือรับบริการ โดยจัดเก็บเฉพาะจากมูลค่าส่วนที่เพิ่มขึ้นในแต่ละขั้นผลิต การจำหน่ายหรือการให้บริการ ตัวอย่างเช่น สมมติว่าอัตราภาษีมูลค่าเพิ่มเป็นร้อยละ 10 ซื้อวัตถุดิบ วัสดุอุปกรณ์มา 100 บาท และมีภาษีซื้อ 10 บาท เมื่อผลิตเป็นสินค้าขายในราคา 150 บาท ตอนขายไปจะต้องคิดภาษีขาย 15 บาท ดังนี้ ก็จะเสียภาษีมูลค่าเพิ่มเฉพาะผลต่างจำนวน 15-10 = 5 บาท เท่านั้น ถ้าการซื้อ และขายเกิดขึ้นภายในรอบการจ่ายภาษีเดียวกัน.
ในประเทศไทยได้กำหนดอัตราภาษีมูลค่าเพิ่มไว้ที่ 10% แต่ทั้งนี้ ตั้งแต่ พ.ศ. 2540 เป็นต้นมา คณะรัฐมนตรีจะออกพระราชกฤษฎีกาลดภาษีมูลค่าเพิ่มเหลือ 7% เป็นประจำทุกปี โดยที่ ภาษีมูลค่าเพิ่ม 1 ใน 9 ที่เก็บได้ จะถูกโอนให้แก่องค์กรปกครองส่วนท้องถิ่น และที่เหลืออีก 8 ส่วนจะถูกโอนให้แก่รัฐบาลกลาง

**ประเทศไทย**
ในวันที่ 1 มกราคม พ.ศ. 2535 ประเทศไทยได้เริ่มมีการจัดเก็บภาษีมูลค่าเพิ่มเป็นครั้งแรก จากการที่เศรษฐกิจของประเทศไทยขยายตัวอย่างรวดเร็ว ในขณะที่มีการกล่าวถึงความไม่เหมาะสมของโครงสร้างภาษีการค้าต่อเศรษฐกิจของประเทศ อันได้แก่ความซ้ำซ้อนของระบบภาษีการค้าที่เป็นอยู่ และความหลากหลายของโครงสร้างอัตราภาษีนอกจากความบกพร่องของระบบภาษีการค้า ความต้องการเปลี่ยนแปลงระบบภาษีของทางการยังสืบเนื่องมาจากเหตุผลทางด้านภาษีอากรอีกด้วย กล่าวคือ ความสามารถในการหารายได้ของรัฐผ่านเครื่องมือทางภาษีการค้าและภาษีศุลกากรได้ลดน้อยลงเป็นลำดับ
ด้วยเหตุผลดังกล่าว กระทรวงการคลัง จึงได้เสนอพิจารณายกเลิกภาษีการค้า และนำภาษีมูลค่าเพิ่มมาใช้แทน โดยภาษีมูลค่าเพิ่มดังกล่าวจะมีอัตราเดียวที่ใช้กับสินค้าและบริการทุกชนิด สำหรับสินค้าใดที่มีเหตุผลทางเศรษฐกิจที่จะเก็บสูงกว่าอัตราภาษีมูลค่าเพิ่ม ให้เก็บภาษีสรรพสามิตเพิ่มเติมจากภาษีมูลค่าเพิ่ม

**อัตราภาษีมูลค่าเพิ่มในประเทศต่างๆ**

**ประเทศนอกสหภาพยุโรป**

**ประเทศในสหภาพยุโรป**

**อ้างอิง**
โปรแกรม คำนวณ  ภาษีมูลค่าเพิ่ม แบบเก็บจริงของไทย date=2019-07-26    
หมวดหมู่:ภาษี
ศาลอุทธรณ์ (ประเทศไทย)

ศาลอุทธรณ์ คือ ศาลสูงถัดจากศาลชั้นต้นซึ่งมีอำนาจพิจารณาพิพากษาบรรดาคดีที่อุทธรณ์คำพิพากษาหรือคำสั่งของศาลชั้นต้นที่อยู่ในเขตอำนาจ กับมีอำนาจวินิจฉัยชี้ขาดคดีที่ศาลอุทธรณ์มีอำนาจวินิจฉัยได้ตามกฎหมายอื่นในเขตท้องที่ที่มิได้อยู่ในเขตศาลอุทธรณ์ภาค เว้นแต่คดีที่อยู่นอกเขตศาลอุทธรณ์จะอุทธรณ์ต่อศาลอุทธรณ์ก็ได้ ทั้งนี้อยู่ในดุลพินิจของศาลอุทธรณ์ที่จะไม่ยอมรับพิจารณาพิพากษาคดีใดคดีหนึ่งที่อุทธรณ์เช่นนั้นก็ได้ เว้นแต่คดีนั้นจะได้โอนมาตามบทบัญญัติแห่งกฎหมาย ปัจจุบัน นางสุวิชา นาควัชระ เป็น ประธานศาลอุทธรณ์

**แหล่งข้อมูลอื่น**
 http://www.appealcourt.or.th date=2007-10-14 
หมวดหมู่:ศาลยุติธรรม
ศาลอาญา (ประเทศไทย)

ศาลอาญา เป็นหน่วยราชการอิสระ โดยเป็นหนึ่งในองค์กรของศาลยุติธรรมชั้นต้นแห่งประเทศไทย รับผิดชอบการใช้กฎหมายอาญาในบางเขตของกรุงเทพมหานคร ศาลนี้ตั้งอยู่ที่ถนนรัชดาภิเษก จึงมักเรียกกันว่า "ศาลอาญารัชดาฯ"

**ประวัติ**
ศาลอาญารัชดา
ในรัชสมัยของพระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้มีการปรับปรุงระบบศาลครั้งใหญ่รวบรวมศาลต่าง ๆ ที่มีอยู่กระจัดกระจายถึง 16 ศาลยุบรวมกันเป็นศาลในส่วนของความอาญาได้รวมศาลนครบาลกับศาลอาญานอกเข้าด้วยกันเรียกว่า "ศาลพระราชอาญา"  ตั้งอยู่ที่ "หอสัสดี" บริเวณท่าช้างวังหน้า ต่อมา พ.ศ. 2478 ได้มีประกาศใช้พระธรรมนูญศาลยุติธรรม จึงเปลี่ยนชื่อจากเดิมมาเป็น "ศาลอาญา" และต่อมา พ.ศ. 2484 ได้มีการก่อสร้างอาคารหลังใหม่ขึ้นที่บริเวณกองตราลหุโทษเดิมด้านถนนราชินีให้เป็นที่ตั้งของกระทรวงยุติธรรม ศาลอุทธรณ์ และศาลอาญา ส่วนด้านถนนราชดำเนินก่อสร้างเป็นอาคารศาลฎีกาและศาลแพ่ง ต่อมาวันที่ 25 มีนาคม พ.ศ. 2515 ศาลอาญาได้ย้ายทำการเดิมมาตั้งอยู่ที่แห่งใหม่ ณ อาคารศาลอาญา ถนนรัชดาภิเษก กรุงเทพมหานคร เป็นอาคารสูง 13 ชั้น

**โครงสร้างและแผนผัง**
ศาลอาญามีเขตอำนาจศาลครอบคลุมพื้นที่กรุงเทพมหานคร ดังนี้- เขตจตุจักร- เขตดอนเมือง- เขตดินแดง- เขตดุสิต- เขตบางกะปิ- เขตบางเขน (เฉพาะแขวงอนุสาวรีย์)- เขตบางซื่อ- เขตบึงกุ่ม- เขตพญาไท- เขตพระนคร- เขตราชเทวี- เขตลาดพร้าว (เฉพาะแขวงลาดพร้าว)- เขตวังทองหลาง- เขตสายไหม (เฉพาะแขวงคลองถนน)- เขตหลักสี่- เขตห้วยขวาง

**อำนาจหน้าที่**
ศาลอาญามีอำนาจพิจารณาพิพากษาคดีอาญาทั้งปวง โดยเมื่อการกระทำผิดเกิดขึ้นได้ถูกอ้างหรือเชื่อว่าได้เกิดขึ้น หรือจำเลยมีที่อยู่หรือถูกจับกุมหรือเมื่อมีเจ้าพนักงานทำการสอบสวนในท้องที่ ซึ่งอยู่ในเขตอำนาจศาลและคดีที่เกิดขึ้นต้องมีอัตราโทษจำคุกเกิน 3 ปีขึ้นไปหรือปรับเกิน 60,000 บาท หรือทั้งจำทั้งปรับ แต่คดีที่เกิดขึ้นนอกเขตศาลอาญา โจทก์จะยื่นฟ้องต่อศาลอาญาก็ได้ ทั้งนี้ อยู่ในดุลพินิจของศาลอาญาที่จะไม่ยอมรับพิจารณาพิพากษาคดีที่ยื่นฟ้องดังกล่าวหรือมีคำสั่งโอนคดีไปยังศาลอื่นที่มีเขตอำนาจของศาลที่รับโอนคดี นอกจากนี้ศาลอาญา ยังมีอำนาจพิจารณาพิพากษาคดีที่ความผิดเกิดขึ้นนอกราชอาณาจักรไทยอีกด้วย

**ภารกิจ**
 การคุ้มครองเสรีภาพแก่ประชาชน- การพัฒนาการให้บริการเพื่อความยุติธรรมแก่ประชาชน

**ผู้บริหาร**
 อธิบดีผู้พิพากษาศาลอาญา- รองอธิบดีผู้พิพากษาศาลอาญา- ผู้อำนวยการสำนักอำนวยการประจำศาลอาญา

**อ้างอิง**
อาญา
วิกิพีเดีย:วันนี้ในอดีต/15 มิถุนายน

15 มิถุนายน:- พ.ศ. 1758 (ค.ศ. 1215) – พระเจ้าจอห์นแห่งอังกฤษทรงประทับตรามหากฎบัตร- พ.ศ. 2387 (ค.ศ. 1844) – ชาลส์ กู๊ดเยียร์ นักประดิษฐ์ชาวอเมริกัน ได้รับสิทธิบัตรสำหรับวัลคาไนเซชัน กระบวนการทำให้ยางแข็งแรงขึ้น- พ.ศ. 2497 (ค.ศ. 1954) – สหภาพสมาคมฟุตบอลยุโรป หน่วยงานบริหารและควบคุมกีฬาฟุตบอลในทวีปยุโรป ก่อตั้งขึ้นในบาเซิล ประเทศสวิตเซอร์แลนด์- พ.ศ. 2505 (ค.ศ. 1962) – ศาลยุติธรรมระหว่างประเทศวินิจฉัยในคดีปราสาทพระวิหารให้อำนาจอธิปไตยเหนือปราสาทพระวิหารเป็นของกัมพูชา- พ.ศ. 2534 (ค.ศ. 1991) – เขาปีนาตูโบในประเทศฟิลิปปินส์ปะทุ (ในภาพ) ทำให้มีฝุ่นละอองสะสมสู่ชั้นบรรยากาศปริมาณมาก เพียงพอให้อุณหภูมิโลกเย็นลงประมาณ 0.5 °C
ดูเพิ่ม: 14 มิถุนายน – 15 มิถุนายน – 16 มิถุนายน
จดหมายเหตุ – รายชื่อบทความวันนี้ในอดีต
รัฐ (แก้ความกำกวม)

รัฐ อาจหมายถึง- รัฐ หน่วยทางการเมืองที่กำกับดูและกฎหมายและสังคมในพื้นที่หนึ่ง
** รัฐเอกราชรัฐที่มีอำนาจอธิปไตย- รัฐของสหรัฐ หน่วยการปกครองในสหรัฐ- รัฐบาล องค์กรที่ปกครองประเทศ
วิทยาศาสตร์สุขภาพ

วิทยาศาสตร์สุขภาพ คือ สาขาวิชาวิทยาศาสตร์ประยุกต์ที่ศึกษาเกี่ยวกับสุขภาพของมนุษย์และสัตว์ วิทยาศาสตร์สุขภาพสามารถแบ่งออกได้ 2 ส่วน ส่วนแรก คือ การศึกษา วิจัย และความรู้ที่เกี่ยวกับสุขภาพ ส่วนที่ 2 คือ การนำความรู้ดังกล่าวมาประยุกต์ใช้เพื่อพัฒนาสุขภาพ, รักษาโรค และทำความเข้าใจการทำงานของร่างกายมนุษย์และสัตว์ งานวิจัยด้านนี้วางอยู่บนฐานของชีววิทยา, เคมี และฟิสิกส์ รวมไปถึงความรู้ด้านสังคมศาสตร์ เช่น สังคมวิทยาการแพทย์

**สาขาที่เกี่ยวข้องกับวิทยาศาสตร์สุขภาพ**

**การแพทย์แผนตะวันตก**
 กายภาพบำบัด- กิจกรรมบำบัด- จิตวิทยาคลินิก- ทันตแพทยศาสตร์- ไคโรแพรคติกแพทย์- ทัศนมาตรศาสตร์- เทคนิคการแพทย์- เทคนิคการสัตวแพทย์- เทคโนโลยีหัวใจและทรวงอก- พยาบาลศาสตร์- แพทยศาสตร์- เภสัชศาสตร์- โภชนศาสตร์- สัตวแพทยศาสตร์- สาธารณสุขศาสตร์- วิทยาศาสตร์การแพทย์- รังสีเทคนิค- การส่งเสริมสุขภาพ- สังคมสงเคราะห์ทางการแพทย์- สารสนเทศการแพทย์

**การแพทย์ทางเลือก**
 การแพทย์แผนไทย- การแพทย์แผนไทยประยุกต์- ชี่กง- ดนตรีบำบัด- ธรรมชาติบำบัด- วารีบำบัด- สมาธิ- สมุนไพร- สีบำบัด- ดุลยภาพบำบัด- การแพทย์แผนจีน

**ดูเพิ่ม**
 ใบอนุญาตประกอบวิชาชีพ- ใบอนุญาตประกอบโรคศิลปะ
อะคริลาไมด์

อะคริลาไมด์ (อังกฤษ: Acrylamide) เป็นสารเคมีที่เกิดขึ้นในอาหารประเภทอบกรอบ ทอด ปิ้ง คั่วทั้งหลาย รวมทั้งกาแฟด้วย. เชื่อกันว่าอะคริลาไมด์เป็นสารก่อมะเร็ง
สารเคมีชนิดนี้เป็นที่รู้จักกันครั้งแรกในปี 2002  โดยนักวิทยาศาสตร์ชาวสวีเดน ในการลดปริมาณ อะคริลาไมด์ในอาหาร คือไม่ควรทอดอาหารนานเกินไป ลดอุณหภูมิในการอบและการทอด อย่าให้เค้กหรือบิสกิตเป็นสีน้ำตาลเข้ม เพราะจากการทดสอบขององค์กรผู้บริโภคในเยอรมนีพบว่า ยิ่งขนมปังเกรียมมากเท่าไหร่ ปริมาณอะคริลาไมด์ก็มากขึ้นเท่านั้น

**อ้างอิง**

**อ่านเพิ่ม**
 issn=1941-1413

**แหล่งข้อมูลอื่น**
 อะคริลาไมด์
หมวดหมู่:สารเคมี
วิกิพีเดีย:วันนี้ในอดีต/16 มิถุนายน

16 มิถุนายน: วันเยาวชนในแอฟริกาใต้- พ.ศ. 2030 (ค.ศ. 1487) – กำลังราชวงศ์แลงแคสเตอร์รบชนะผู้สนับสนุนราชวงศ์ยอร์กได้ในยุทธการที่สโตกฟิลด์ ในอีสต์สโตก นอตทิงแฮมเชอร์ ประเทศอังกฤษ นับเป็นยุทธการครั้งสุดท้ายในสงครามดอกกุหลาบ- พ.ศ. 2503 (ค.ศ. 1960) – ภาพยนตร์ระทึกขวัญ ไซโค กำกับและอำนวยการสร้างโดยอัลเฟรด ฮิตช์ค็อก (ในภาพ) ซึ่งดัดแปลงจากนวนิยายชื่อเรื่องเดียวกัน เปิดฉายรอบปฐมทัศน์- พ.ศ. 2504 (ค.ศ. 1961) – รูดอล์ฟ นูเรเยฟ นักเต้นบัลเลต์ชาวรัสเซีย แปรพักตร์จากสหภาพโซเวียตที่ท่าอากาศยานปารีส–เลอบูร์เกด้วยความช่วยเหลือของตำรวจฝรั่งเศสและเพื่อนชาวกรุงปารีส- พ.ศ. 2506 (ค.ศ. 1963) – วาเลนตีนา เตเรชโควา นักบินอวกาศชาวโซเวียต เดินทางขึ้นไปโคจรรอบโลกกับยานวอสตอค 6 ถือเป็นสตรีคนแรกในอวกาศ- พ.ศ. 2548 (ค.ศ. 2005) – หม่อมศรีรัศมิ์ มหิดล ณ อยุธยาได้รับสถาปนาเป็นพระเจ้าวรวงศ์เธอ พระองค์เจ้าศรีรัศมิ์ พระวรชายาในสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร 
ดูเพิ่ม: 15 มิถุนายน – 16 มิถุนายน – 17 มิถุนายน
จดหมายเหตุ – รายชื่อบทความวันนี้ในอดีต
โยชิฮิโระ โทงาชิ

โยชิฮิโระ โทงาชิ (Togashi Yoshihiro, เกิดวันที่ 27 เมษายน ค.ศ. 1966) เป็นนักวาดการ์ตูนชาวญี่ปุ่น ซึ่งมีแนวทางการวาดหลากหลาย ผลงานที่โดดเด่นของโทงาชิได้แก่ฮันเตอร์ x ฮันเตอร์ และคนเก่งทะลุโลก ซึ่งตีพิมพ์ลงในโชเน็งจัมป์รายสัปดาห์
โทงาชิแต่งงานกับนาโอโกะ ทาเกอูจิ ซึ่งเป็นนักวาดการ์ตูนเช่นเดียวกัน เจ้าของผลงานชุดเซเลอร์มูน

**ผลงานส่วนหนึ่ง**
 ฮันเตอร์ X ฮันเตอร์- คนเก่งทะลุโลก- เลเวล อี

**ดูเพิ่ม**
  เว็บไซต์แฟนคลับของโยชิฮิโระ โทงาชิ date=2005-08-31 - 1608- nm1210942

หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:บุคคลจากจังหวัดยามางาตะ
หมวดหมู่:คนเก่งทะลุโลก
หมวดหมู่:ฮันเตอร์ x ฮันเตอร์
เออิจิโร โอดะ

เออิจิโร โอดะ (Oda Eiichirō, เกิดวันที่ 1 มกราคม ค.ศ. 1975) เป็นศิลปินมังงะชาวญี่ปุ่นและผู้สร้างซีรีส์ One Piece (1997–ปัจจุบัน) ที่มีการจำหน่ายมากกว่า 490 ล้านทังโกบงทั่วโลก One Piece ถือเป็นมังงะที่ขายดีที่สุดในประวัติศาสตร์และซีรีส์หนังสือการ์ตูนตีพิมพ์เป็นฉบับที่ขายดีที่สุด ทั้งสองอย่างนี้ทำให้โอดะเป็นหนึ่งในนักเขียนนิยายที่ขายดีที่สุด ความโด่งดังของซีรีส์นี้ทำให้โอดะกลายเป็นหนึ่งในศิลปินมังงะที่เปลี่ยนประวัติศาสตร์มังงะด้วย

**ชีวิตช่วงต้น**
เออิจิโร โอดะเกิดในวันที่ 1 มกราคม ค.ศ. 1975 ที่คูมาโมโตะ ประเทศญี่ปุ่น เขาเล่าว่า ตอนอายุ 4 ขวบ เขาตัดสินใจทำอาชีพนักมวยศิลปินมังงะเพื่อหลีกเลี่ยง "งานจริง" แรกบันดาลใจที่มากที่สุดของเขาคืออากิระ โทริยามะกับซีรีส์ Dragon Ball เขารำลึกถึงความสนใจในเรื่องโจรสลัดนั้น น่าจะมาจากรายการแอนิเมชันโทรทัศน์ยอดนิยมที่มีชื่อว่า Vicky the Viking

**ผลงาน**

**มังงะ**
 Wanted! (1992)- God's Present for the Future (Kami Kara Mirai no Purezento, 1993)- Ikki Yakō (, 1993)- Monsters (1994)- Romance Dawn (ฉบับแรก, 1996)- Romance Dawn (ฉบับที่สอง, 1996)- One Piece (1997 – ดำเนินการต่อ)- Wanted! Eiichiro Oda Short Stories (Oda Eiichirō Tanpenshū, ชุดสะสมเรื่องสั้นก่อนหน้า, 1998)
** Wanted! (1992)
** God's Present for the Future
** Ikki Yakō
** Monsters
** Romance Dawn (ฉบับที่สอง)- Cross Epoch (2007) – ครอสโอเวอร์ระหว่าง Dragon Ball กับ One Piece ร่วมกับอากิระ โทริยามะ- Taste of the Devil Fruit (Jisshoku! Akuma no Mi
, 2011) – ครอสโอเวอร์ระหว่าง Toriko กับ One Piece ร่วมกับมิตสึโตชิ ชิมาบูกูโระ

**อ้างอิง**

**แหล่งข้อมูลอื่น**
 4639
หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ
หมวดหมู่:บุคคลจากคูมาโมโตะ
ซาดาโกะ ซาซากิ

ซาดาโกะ ซาซากิ (Sasaki Sadako; 7 มกราคม 2486 – 25 ตุลาคม 2498) เป็นเด็กหญิงชาวญี่ปุ่นที่อาศัยอยู่ใกล้กับสะพานมิซาสะในจังหวัดฮิโรชิมะ ประเทศญี่ปุ่น ในขณะที่ระเบิดนิวเคลียร์ถูกทิ้งลงที่ฮิโรชิมะ เมื่อวันที่ 6 สิงหาคม พ.ศ. 2488  เธอมีอายุเพียงสองปีเท่านั้น จากเหตุการณ์นี้ส่งผลให้มีผู้เสียชีวิตมากมาย แต่ตัวเธอนั้น "รอดชีวิต" ซาดาโกะเป็นเด็กแข็งแรงอีกทั้งเป็นนักกีฬา อย่างไรก็ดีในปี พ.ศ. 2497 เมื่อมีอายุได้ 11 ปี ขณะกำลังซ้อมวิ่ง เธอรู้สึกมึนหัวแล้วล้มลง แพทย์ตรวจพบว่าเป็นโรคมะเร็งเม็ดเลือดขาว ซึ่งเป็นหนึ่งในผลสืบเนื่องจากระเบิดนิวเคลียร์
เพื่อนของซาดาโกะได้เล่าให้เธอฟังเกี่ยวกับตำนานที่ว่า ถ้าใครพับนกกระดาษได้ครบหนึ่งพันตัว จะได้สิ่งที่ตนต้องการ ซาดาโกะหวังว่านี่อาจช่วยให้เธอหายป่วยและกับมาวิ่งได้อีกครั้ง เธอใช้เวลา 14 เดือนในโรงพยาบาล และพับนกมากกว่า 1,300 ตัว ก่อนที่จะเสียชีวิตลงด้วยอายุเพียง 12 ปี (ในเรื่องเล่าที่ค่อนข้างแพร่หลายกล่าวว่าเธอพับนกได้แค่ 644 ตัวก่อนจะเสียชีวิต และเพื่อนของเธอพับนกให้เธอจนครบหนึ่งพันตัว และฝังนกเหล่านั้นพร้อมกับร่างของเธอ) ปัจจุบันที่ฐานอนุสาวรีย์ของเธอในบริเวณอนุสรณ์สถานสันติภาพ ฮิโรชิมะ ผู้คนจากทั่วโลกยังคงแวะเวียน นำพวงมาลัยนกกระเรียนกระดาษมาวางเพื่อระลึกถึงเธอ ผู้ซึ่งเป็นหนึ่งในความสูญเสียที่เกิดขึ้นจากสงคราม

**แหล่งข้อมูลอื่น**
  ซาดาโกะกับนกกระเรียนพันตัว : ตำนานนกกระเรียนพันตัว date=2006-01-13 -   ตำนานพับนกที่โลกร่ำไห้ ซาดาโกะ กระเรียนพันตัว date=2007-05-28 -  Japankiku date=2008-04-15 
หมวดหมู่:บุคคลจากจังหวัดฮิโรชิมะ
หมวดหมู่:เสียชีวิตจากมะเร็งเม็ดเลือดขาว
1955
ราชวงศ์สุพรรณภูมิ

ราชวงศ์สุพรรณภูมิ เป็นราชวงศ์ลำดับที่ 2 ที่ได้ปกครองอาณาจักรอยุธยา มีอายุรวม 178 ปี

**รายพระนามพระมหากษัตริย์แห่งราชวงศ์สุพรรณภูมิ**
ราชวงศ์สุพรรณภูมิประกอบด้วยพระมหากษัตริย์ 13 พระองค์ดังนี้

**แผนผัง**

**ดูเพิ่ม**
 รายพระนามพระมหากษัตริย์ไทย
มีเดียวิกิ

มีเดียวิกิ (MediaWiki) เป็นวิกิซอฟต์แวร์ฟรีและโอเพนซอร์สที่ใช้งานในวิกิพีเดีย และเว็บไซต์วิกิมีเดียเกือบทั้งหมด เช่น วิกิพจนานุกรม, วิกิมีเดียคอมมอนส์ และวิกิสนเทศ เว็บไซต์เหล่านี้ถือเป็นข้อกำหนดสำหรับมีเดียวิกิ เว็บนี้พัฒนาไว้สำหรับการใช้งานในวิกิพีเดียใน ค.ศ. 2002 แล้วมีการตั้งชื่อเป็น "มีเดียวิกิ" ใน ค.ศ. 2003 เดิมที มีเดียวิกิพัฒนาโดยมักนุส มันส์เคอ และปรับปรุงโดยลี แดเนียล คร็อกเกอร์

**ประวัติ**
มักนุส มันส์เคอ นักศึกษาคณะวิทยาศาสตร์การเคมี มหาวิทยาลัยโคโลญ ประเทศเยอรมนี เป็นผู้เริ่มออกแบบซอฟต์แวร์มีเดียวิกิ ซึ่งทำงานโดยภาษาพีเอชพี และฐานข้อมูล MySQL ซึ่งต่อมาได้มีโปรแกรมเมอร์หลายคนได้ร่วมในโครงการนี้ โดยในวันที่ 25 มกราคม พ.ศ. 2545 โครงการระยะที่ 1 ชื่อ ยูสมอดวิกิ (UseModWiki) ได้เปลี่ยนมาเป็นโครงการระยะที่ 2 และในเดือนมิถุนายน ปีเดียวกัน ได้เปลี่ยนชื่อมาเป็น มีเดียวิกิ (โครงการระยะที่ 3) ชื่อในปัจจุบัน ในปัจจุบัน ไบรออน วิบเบอร์ เป็นแกนนำผู้พัฒนาซอฟต์แวร์มีเดียวิกิ

**การพัฒนาจากโครงการระยะที่ 2 เป็นระยะที่ 3**
ในวันเสาร์ที่ 20 กรกฎาคม พ.ศ. 2545 วิกิพีเดียได้ย้ายจากเซิร์ฟเวอร์เดิมไปสู่เซิร์ฟเวอร์ใหม่ (โครงการระยะ 3) ที่มีความสามารถสูงกว่าและเนื้อที่ที่มากกว่า ความสามารถหลักระหว่างโครงการระยะที่ 3 คล้ายกับโครงการในระยะที่ 2 โดยเพิ่มความสามารถดังต่อไปนี้เข้าไป ได้แก่ ระบบอัปโหลดรูป และการใช้ภาพในบทความ ระบบค้นหาข้อมูล โดยสามารถเก็บข้อมูลดัชนี ได้ในลักษณะทั้ง 2 และ 3 ตัวอักษร เพิ่มแถบข้างที่สามารถย้ายได้ สำหรับเว็บเบราว์เซอร์รุ่นใหม่ มีการจัดเก็บหมายเลขไอพี ของแต่ละการแก้ไข เพื่อให้สามารถติดตามการแก้ไขได้ เนื่องจากในระยะหลังมีผู้ใช้ที่ไม่ได้ลงทะเบียนเพิ่มมากขึ้น และหลายคนได้ช่วยเขียนในหลายบทความ เพิ่มความสามารถใช้สมการคณิตศาสตร์ เพิ่มความสามารถทำงานกับบอต เพิ่มระบบเก็บสถิติผู้ใช้แบบใหม่ ที่ใช้ทรัพยากรของเครื่องน้อยลง และเซิร์ฟเวอร์ของวิกิพีเดียกับเซิร์ฟเวอร์ของฐานข้อมูล สามารถทำงานแยกกัน
ซอฟต์แวร์ในโครงการระยะที่ 3 นี้ มีชื่อเสียงโด่งดังและมีการพัฒนาอย่างต่อเนื่อง ในขณะเดียวกัน ก็มีการแก้ไขข้อบกพร่องและเสริมความเสถียรของระบบ

**ดูเพิ่ม**
 ส่วนขยายมีเดียวิกิ

**อ้างอิง**

**แหล่งข้อมูลอื่น**
 2=MediaWiki homepage, with Hubs for users, system administrators and developers.- PHP wiki engines
หมวดหมู่:มูลนิธิวิกิมีเดีย
หมวดหมู่:ซอฟต์แวร์เสรี
หมวดหมู่:มีเดียวิกิ
หมวดหมู่:ระบบจัดการเนื้อหาโอเพนซอร์ส
วิกิพีเดีย:วันนี้ในอดีต/17 มิถุนายน

17 มิถุนายน: วันชาติไอซ์แลนด์ (พ.ศ. 2487)- พ.ศ. 2005 (ค.ศ. 1462) – กำลังซึ่งมีวลาดที่ 3 แดรกคิวลาแห่งวอลเลเกียเป็นผู้นำเข้าตีค่ายทหารออตโตมันแห่งหนึ่งกลางดึกเพื่อพยายามลอบปลงพระชนม์สุลต่านเมห์เหม็ดที่ 2- พ.ศ. 2174 (ค.ศ. 1631) – มุมตาซ มหัล พระมเหสีในจักรพรรดิชาห์ชะฮัน สิ้นพระชนม์ระหว่างมีพระประสูติการ ที่ซึ่งชาห์ชะฮันทรงใช้เวลา 17 ปีสร้างทัชมาฮาล (ในภาพ) ฝังพระศพของพระนาง- พ.ศ. 2332 (ค.ศ. 1789) – การปฏิวัติฝรั่งเศส: ฐานันดรที่สามในราชอาณาจักรฝรั่งเศสประกาศตั้งสมัชชาแห่งชาติ - พ.ศ. 2496 (ค.ศ. 1953) – กลุ่มกำลังโซเวียตในเยอรมนีและโฟล์คสโพลีไซปราบปรามการก่อการกำเริบต่อต้านรัฐบาลเยอรมนีตะวันออกในกรุงเบอร์ลินอย่างรุนแรง- พ.ศ. 2515 (ค.ศ. 1972) – ชายห้าคนถูกจับฐานพยายามลักทรัพย์สำนักงานคณะกรรมการชาติเดโมแครตในวอเตอร์เกตคอมเพล็กซ์ในกรุงวอชิงตัน ดี.ซี. เป็นจุดเริ่มต้นของคดีวอเตอร์เกตซึ่งนำให้สุดท้ายประธานาธิบดีสหรัฐ ริชาร์ด นิกสัน ลาออกในอีกกว่าสองปีถัดมา
ดูเพิ่ม: 16 มิถุนายน – 17 มิถุนายน – 18 มิถุนายน
จดหมายเหตุ – รายชื่อบทความวันนี้ในอดีต
วิกิพีเดีย:โครงการจัดหมวดหมู่โครงที่ยังไม่สมบูรณ์

สำหรับหมวดหมู่โครงทั้งหมดที่จัดไว้แล้วดูได้ที่ วิกิพีเดีย:หมวดหมู่โครง และ วิกิพีเดีย:โครง

**จุดประสงค์**
เพื่อร่วมกันวางแผน หาวิธีแบ่งแยกบทความที่ยังเป็นโครงออกเป็นโครงย่อยภายใต้ชื่อ โครงแต่ละอันที่มีความหมาย

**สาเหตุ**
เนื่องจากมีข้อความที่เป็นโครงมากในระดับหนึ่งในวิกิพีเดียภาษาไทย ทำให้ผู้ใช้หรือผู้เขียนเกิดความสับสนกับหัวข้อของบทความ ผู้เขียนที่มีความสามารถเฉพาะทางใดทางหนึ่ง ไม่สามารถเลือกกลุ่มของบทความที่ตัวเองต้องการแก้ไข หรือช่วยเขียนเพิ่มเติมได้

**กรณีศึกษา**
วิกิพีเดียภาษาอังกฤษ ต้องมานั่งไล่แก้บทความที่เป็น  ให้เป็นบทความที่มีโครงหัวข้อย่อยกำกับ ดังนั้นเพื่อป้องกันปัญหา ที่จะเกิดขึ้นเหมือนกับทางวิกิพีเดียภาษาอังกฤษ เราจึงกำหนดโครงหัวข้อย่อยไว้เลย จะได้ไม่ซ้ำรอยเดิม

**วิธีการ**
 ดู รายชื่อบทความที่ยังเป็น โครง- กำหนดชื่อโครงที่เหมาะสม ไม่กว้างเกินไป (ทำให้สับสนในการเลือกหรือค้นหา) หรือแคบเกินไป (ทำให้มีโครงย่อยมากเกินไป)
** หากเหมาะสม สามารถใช้ แม่แบบ:Asbox ในการช่วยสร้างโครงหมวดใหม่ได้- แก้ไข  ที่มีอยู่แล้ว ให้เป็นโครงตามชื่อที่เหมาะสม- วางตำแหน่งไว้ส่วนด้านบนหรือด้านล่างขึ้นอยู่กับความเหมาะสม เช่น บทความที่ต้องการเตือนคนอ่านก่อน ให้วางไว้ด้านบน ส่วนบทความที่ต้องการให้คนอ่าน อ่านก่อนและบอกว่ายังไม่เสร็จ หรือช่วยแก้เพิ่ม ให้ไว้ส่วนด้านล่าง
จัดหมวดหมู่โครง
da:Wikipedia:Stubprojekt
es:Wikiproyecto:Esbozos
เซียวจับอิดนึ้ง

เซียวจับอิดนึ้ง  (萧十一郎; Xiao Shi Yi Lang - The Eleventh Son) เป็นนิยายกำลังภายใน แต่งโดยโก้วเล้ง และมีชื่อเดียวกับชุดนิยายนี้ 

**ตัวละคร**

**เนื้อเรื่องย่อ**
เซียวจับอิดนึ้งเป็นนวนิยายจีนที่เต็มเปี่ยมไปด้วยความรักโรแมนติกที่สุดของโก้วเล้ง ว่าด้วยเรื่องราวของจอมโจรที่เกิดและเติบโตท่ามกลางป่าเขา จึงมีสัญชาตญาณของสุนัขป่า เขาเป็นลูกคนที่ 11 ของครอบครัว ว่ากันว่าเขามีฝีมือรวบรัดชัดเจนที่สุดในรอบ 500 ปี พฤติการณ์ของเขาคือเป็นโจรที่ปล้นคนเลวช่วยคนจน  และสุดท้ายได้พบรักกับคนที่มีคู่หมั้นหมายแล้ว ทำให้ต้องเจ็บปวดใจ รวมทั้งต้องเผชิญหน้ากับเทพเจ้าสำราญผู้มีฝีมือลึกล้ำสุดหยั่งคาดที่แม้กระทั่งเขาก็มิใช่คู่มือ ถึงแม้ว่าจะมีดาบวิเศษที่ชือว่า ดาบล่ากวาง อยู่ในมือก็ตาม
ซีเยวจับอิดนึ้ง
หมวดหมู่:งานเขียนของโก้วเล้ง
ตุลาคม

ตุลาคม เป็นเดือนที่ 10 ของปี ตามปฏิทินเกรกอเรียน และเป็นหนึ่งในเดือน 7 เดือนที่มี 31 วัน 
ตามหลักโหราศาสตร์ เดือนตุลาคมเริ่มต้นขึ้นเมื่อดวงอาทิตย์ยกเข้าสู่ราศีตุล และสิ้นสุดเมื่อยกเข้าสู่ราศีพิจิก แต่ในทางดาราศาสตร์ เดือนตุลาคมดวงอาทิตย์อยู่ในกลุ่มดาวหญิงสาวและไปอยู่ในกลุ่มดาวคันชั่งตอนต้นเดือนพฤศจิกายน
เดือนตุลาคมในภาษาอังกฤษ October มาจากภาษาละติน octo เนื่องจากเป็นเดือนที่ 8 ในปฏิทินโรมันดั้งเดิมที่เริ่มต้นปีในเดือนมีนาคม ประเทศไทยเริ่มใช้ชื่อเดือนตุลาคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

**วันสำคัญ**
 1 ตุลาคม - วันผู้สูงอายุสากล , วันคล้ายวันสวรรคต พระบาทสมเด็จพระจอมเกล้าเจ้าอยู่หัว- 5 ตุลาคม - วันนวัตกรรมแห่งชาติ
*6 ตุลาคม - เหตุการณ์ 6 ตุลา- 8 ตุลาคม - วันคล้ายวันประสูติ พระเจ้าวรวงศ์เธอ พระองค์เจ้าสิริภาจุฑาภรณ์- 9 ตุลาคม - วันไปรษณีย์โลก- 13 ตุลาคม - วันนวมินทรมหาราช , วันตำรวจ
*14 ตุลาคม - เหตุการณ์ 14 ตุลา หรือ วันมหาวิปโยค- 16 ตุลาคม - วันอาหารโลก- 19 ตุลาคม - วันเทคโนโลยีของไทย- 21 ตุลาคม - วันคล้ายวันพระราชสมภพ สมเด็จพระศรีครินทราบรมราชชนนี , วันรักต้นไม้แห่งชาติ
*22 ตุลาคม - วันทหารผ่านศึกเกาหลี- 23 ตุลาคม - วันปิยมหาราช- 24 ตุลาคม - วันสหประชาชาติ- 24 ตุลาคม - วันโปลิโอโลก-  26 ตุลาคม - พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร- 31 ตุลาคม - วันฮาโลวีน- วันออกพรรษา - วันขึ้น 15 ค่ำ เดือน 11 ตามปฏิทินจันทรคติไทย- วันสายตาโลก - วันพฤหัสในสัปดาห์ที่ 2 ของเดือนตุลาคม

**ดูเพิ่ม**
 จดหมายเหตุเดือนตุลาคม

**แหล่งข้อมูลอื่น**

*10
พฤศจิกายน

พฤศจิกายน เป็นเดือนที่ 11 ของปี ตามปฏิทินเกรกอเรียน และเป็นหนึ่งในเดือน 4 เดือนที่มี 30 วัน 
ตามหลักโหราศาสตร์ เดือนพฤศจิกายนเริ่มต้นขึ้นเมื่อดวงอาทิตย์ยกเข้าสู่ราศีพิจิก และสิ้นสุดเมื่อยกเข้าสู่ราศีธนู แต่ในทางดาราศาสตร์ ต้นเดือนพฤศจิกายนดวงอาทิตย์อยู่ในกลุ่มดาวตาชั่ง ผ่านกลุ่มดาวแมงป่องระหว่างวันที่ 24-29 พฤศจิกายน โดยประมาณ และไปอยู่ในกลุ่มดาวคนแบกงูในปลายเดือน
เดือนพฤศจิกายน รากศัพท์คำมาจากภาษาสันสกฤต คำว่า  वृश्चिक vṛścika. และ आयन Āyana , ในภาษาอังกฤษ November มาจากภาษาละติน novem เนื่องจากเป็นเดือนที่ 9 ในปฏิทินโรมันดั้งเดิมที่เริ่มต้นปีในเดือนมีนาคม. ประเทศไทยเริ่มใช้ชื่อเดือนพฤศจิกายนในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน โดยพฤศจิกายน มาจากคำ พฤศจิก (พฺรึดสะจิก) ที่แปลว่า แมงป่อง 

**วันสำคัญ**
 วันลอยกระทง - วันขึ้น 15 ค่ำ เดือน 12 ตามปฏิทินจันทรคติไทย
*10 พฤศจิกายน วันวีรบุรุษแห่งชาติประเทศอินโดนีเซีย National Heroes Day (Indonesia)
*11 พฤศจิกายน วันเอกราชประเทศแองโกลา,ประเทศโปแลนด์ Independence Day (Angola, Poland- 14 พฤศจิกายน วันพระบิดาแห่งฝนหลวง
*23 พฤศจิกายน วันเอกราชประเทศลัตเวีย Independence Day (Latvia)
*23 พฤศจิกายน วันเอกราชประเทศเลบานอน **Independence Day (Lebanon) 
*24 พฤศจิกายน วันคล้ายวันประสูติ สมเด็จพระเจ้าภคินีเธอ เจ้าฟ้าเพชรรัตน์ราชสุดา สิริโสภาพัณณวดี
*25 พฤศจิกายน วันคล้ายวันสวรรคต พระบาทสมเด็จพระมงกุฎเกล้าเจ้าอยู่หัว
*28 พฤศจิกายน วันเอกราชประเทศอัลบาเนีย **Independence Day (Albania)

**ดูเพิ่ม**
 จดหมายเหตุเดือนพฤศจิกายน

**แหล่งข้อมูลอื่น == 

*11
มกราคม

มกราคม เป็นเดือนแรกของปี ตามปฏิทินเกรกอรี และเป็นหนึ่งในเดือน 7 เดือนที่มี 31 วัน 
ตามหลักโหราศาสตร์ เดือนมกราคมเริ่มต้นขึ้นเมื่อดวงอาทิตย์ยกเข้าสู่ราศีมกร และสิ้นสุดเมื่อยกเข้าสู่ราศีกุมภ์ แต่ในทางดาราศาสตร์ ต้นเดือนมกราคมดวงอาทิตย์อยู่ในกลุ่มดาวคนยิงธนู และไปอยู่ในกลุ่มดาวแพะทะเลในปลายเดือน
เดือนมกราคมในภาษาอังกฤษ January มาจากเทพเจ้าโรมันนามว่า ยานุส (Janus) ซึ่งเป็นเทพเจ้าแห่งประตูทางผ่าน การเริ่มต้น และการสิ้นสุด ปฏิทินโรมันดั้งเดิมที่เริ่มต้นปีในเดือนมีนาคมมีเดือนเพียง 10 เดือน (304 วัน) โดยไม่มีเดือนในช่วงฤดูหนาว ต่อมาได้มีการเพิ่มเดือน 2 เดือน คือ เดือนมกราคมและกุมภาพันธ์ ทำให้ 1 ปีมี 12 เดือน ประเทศไทยเริ่มใช้ชื่อเดือนมกราคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

**วันสำคัญ**
 1 มกราคม - วันขึ้นปีใหม่, วันคล้ายวันพระบรมราชสมภพ พระบาทสมเด็จพระมงกุฎเกล้าเจ้าอยู่หัว, วันคล้ายวันพระราชสมภพ สมเด็จพระศรีพัชรินทราบรมราชินีนาถ, วันคล้ายวันพระราชสมภพ สมเด็จพระมหิตลาธิเบศร อดุลยเดชวิกรม พระบรมราชชนก, วันประกาศอิสรภาพในเฮติ- วันเสาร์ที่ 2 - วันเด็กแห่งชาติ- วันจันทร์ที่ 3 - วันมาร์ติน ลูเทอร์ คิง จูเนียร์- 8 มกราคม - วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา- 13 มกราคม  วันการบินแห่งชาติ- 14 มกราคม - วันอนุรักษ์ทรัพยากรป่าไม้แห่งชาติ- 16 มกราคม - วันครู- 17 มกราคม - วันพ่อขุนรามคำแหงมหาราช- 18 มกราคม - วันกองทัพไทย- 26 มกราคม - วันสาธารณรัฐในอินเดีย- 26 มกราคม - วันชาติในออสเตรเลีย- ตรุษจีน - ตรงกับวันแรกในเดือนแรกของปฏิทินจีน ซึ่งตรงกับวันเดือนดับครั้งแรกหลังจากเหมายัน อาจตรงกับเดือนมกราคมหรือกุมภาพันธ์

**เข้าถึงเต็มระะบบ**
 จดหมายเหตุเดือนมกราคม

**แหล่งข้อมูลอื่น**

*01
กิเลน

ไฟล์:QingQilin.jpg|thumb|right|275px|กิเลนในราชวงศ์ชิง ตั้งอยู่ ณ พระราชวังต้องห้าม กรุงปักกิ่ง - ลักษณะเขาของกิเลนใกล้เคียงกับกิเลนของทางญี่ปุ่น
กิเลน (zh|c=麒麟|p=qílín|w=ch'i-lin ฉีหลิน; แต้จิ๋ว: ขี่ลิ้ง; คิริง) และอาจสะกดเป็น Qilin, Kylin หรือ Kirin เป็นคำที่มาจากภาษาจีน ซึ่งเป็นชื่อของสัตว์ชนิดหนึ่งในเทพนิยายของจีน

**ตามตำนานของจีน**
ถ้าเป็นตัวผู้เรียกว่า "กี" ถ้าเป็นตัวเมียเรียกว่า "เลน" หรือ "กิเลน" กิเลน ตามตำนานจีนว่ามีรูปร่างเหมือนกวาง แต่มีเขาเดียว หางเหมือนวัว หัวเป็นมังกร เท้ามีกีบเหมือนม้า (บางตำราว่ามีตัวเป็นสุนัข ลำตัวเป็นแอนทิโลป บ้างก็ว่า ลำตัวเป็นกวางชะมด ใบหน้าคล้ายหมาป่า และบางตัวก็มีสองเขาหรือสามเขา) เกิดจากธาตุทั้งห้า คือ ดิน, น้ำ, ไฟ, ไม้ และโลหะ ผสมกัน
เชื่อว่ามีอายุอยู่ได้ถึงพันปี และถือว่าเป็นยอดแห่งสัตว์ทั้งหลาย เป็นสัญลักษณ์แห่งคุณงามความดี ปรากฏให้เห็นเมื่อใด ก็จะเกิดผู้มีบุญมาปกครองบ้านเมืองให้อยู่เย็นเป็นสุขเมื่อนั้น เช่น ในยุคของฝูซีเป็นผู้ปกครองโลก กิเลนได้ปรากฏตัวขึ้นที่แม่น้ำฮวงโห หลังกิเลนมีลายอักขระจารึก ซึ่งต่อมาได้พัฒนากลายมาเป็นตัวอักษร กิเลนถือเป็นหนึ่งในสี่สัตว์ศักดิ์สิทธิ์ ซึ่งประกอบด้วย หงส์, เต่า, มังกร และกิเลน (บ้างว่าเป็น เสือ)

**กิเลนของไทย**
ชาวไทยรู้จักกิเลนของจีนมานานแล้ว ปรากฏในสมุดภาพสัตว์ป่าหิมพานต์ที่ช่างโบราณได้ร่างแบบสำหรับผูกหุ่นเข้า กระบวนแห่พระบรมศพครั้งรัชกาลที่ 3 ก็มีรูปกิเลนจีนทำหนวดยาว ๆ ส่วนภาพกิเลนแบบไทย มีกระหนกและเครื่องประดับเป็นแบบไทย ๆ การจัดลายประกอบผิดไปจากในสมุดภาพสัตว์ป่าหิมพานต์ของโบราณนั้นบ้าง ที่แปลกอีกอย่างหนึ่ง คือ กิเลนไทยมีสองเขา ส่วนของจีนแท้ ๆ มีทั้งที่ปรากฏรูปเป็นกิเลนเขาเดียว (ซึ่งทำให้มีการเปรียบเทียบกับยูนิคอร์นของนิยายตะวันตก) และที่เป็นสองเขาเหมือนเขากวางก็มี แม้แต่กิเลนจีนที่มีสามเขาก็มีปรากฏอยู่บ้าง ดังภาพถ่ายกิเลนจีนในพระราชวังต้องห้ามกรุงปักกิ่ง ก็มีสองเขา 
ในวรรณคดีไทยเรื่องพระอภัยมณี ของกวีเอกสุนทรภู่ ก็มีสัตว์ประหลาดรูปร่างคล้ายกิเลนนี้ในเรื่องด้วย คือ ม้ามังกร หรือ ม้านิลมังกร นั่นเอง ปัจจุบันกิเลนเป็นมาสคอตของสโมสรฟุตบอลเอสซีจี เมืองทอง ยูไนเต็ด

**ที่มาของกิเลน**
เชื่อว่า กิเลนมีที่มาจากยีราฟ ที่มากับเรือสินค้าที่กลับจากเบงกอลในยุคจักรพรรดิหย่งเล่อ (ค.ศ. 1402-1424) แห่งราชวงศ์หมิง โดยนำมาจากเมืองมาลินดี (เคนยา) กลับโดยผ่านนานกิง ซึ่งเป็นสัตว์ที่ชาวจีนไม่เคยเห็นมาก่อน จึงเชื่อว่าเป็นกิเลน และทรงโปรดให้จิตรกรวาดภาพกิเลนเอาไว้ประดับในพระราชวัง ต่อมาภาพนี้ชำรุดเสียหาย ต่อมาในยุคราชวงศ์ชิง พระจักรพรรดิจึงสั่งให้วาดเอาไว้

**ส่วนเกี่ยวข้อง**
 หากเทียบกับเทพปกรณัมของตะวันตก ถือได้ว่ากิเลนมีลักษณะเฉพาะใกล้เคียงกับยูนิคอร์น

**อ้างอิง**
หมวดหมู่:สัตว์ในนิยาย
หมวดหมู่:คติชนจีน
หมวดหมู่:คติชนญี่ปุ่น
หมวดหมู่:สัตว์ในวรรณคดีไทย
ปลาที่ว่ายในสนามฟุตบอล

ปลาที่ว่ายในสนามฟุตบอล เป็นหนังสือที่เขียนโดยวินทร์ เลียววาริณ ในปี พ.ศ. 2548

**เนื้อเรื่อง**
หนังสือเล่มนี้เป็นการตั้งคำถามเชิงปรัชญา อภิปรัชญา ศาสนา จักรวาลวิทยา ฯลฯ โดยวิธีคิดแบบวิทยาศาสตร์และหลักกาลามสูตรที่พระพุทธองค์ตรัสสอนไว้นานมาแล้ว ปลาที่ว่ายในสนามฟุตบอล เป็นแว่นขยายหนังสือ โดยมีข้อความที่ปกหลังหนังสือว่า
หมวดหมู่:วรรณกรรมไทย
หมวดหมู่:งานเขียนของวินทร์ เลียววาริณ
หมวดหมู่:วรรณกรรมในปี พ.ศ. 2548
รายชื่อสัตว์ในตำนาน

นี่คือรายชื่อสัตว์ในตำนาน รวบรวมจากตำนานของหลายประเทศ รายการด้านล่างนี้รวมไปถึงสปีชีส์ของสัตว์ในตำนานด้วย สิ่งมีชีวิตซึ่งค้นพบในสมัยใหม่ไม่รวมอยู่ในรายชื่อด้านล่างนี้

**ก**
กอบลิน
*กอร์กอน
*กริฟฟิน
*กิเลน
*กินรี
*โกเลม
*กินนร

**ค**
คราเคน
*ครุฑ
*ไคเมร่า

**ซ**
เซนทอร์
*เซอร์เบอรัส
*ไซคลอป
*ไซเรน

**ท**
โทรลล์

**น**
นกวายุภักษ์

**บ**
บาซิลิสก์
*บิกฟุต

**พ**
พญานาค
*พิกาซี่
*เพกาซัส

**ฟ**
ฟีนิกซ์

**ม**
ม้ามังกร
*มังกร
*มันติคอร์
*มิโนทอร์
*เมดูซ่า

**ย**
ยูนิคอร์น

**ล**
เลวีอาธาน หรือ เลวีธาน

**ว**
 เวตาล- วีล่า- ไวเวิร์น- วารีกุญชร

**ส**
สฟิงซ์
*สัตว์ร้ายแห่งเฌโวด็อง
*สิงโตในมุทราศาสตร์

**อ**
อิคิดนา
*อิมพ์
*ออทรอส

**ฮ**
ฮาร์ปี้
*ฮิปโปกริฟท์
*ไฮดรา
หมวดหมู่:สัตว์ในนิยาย